Jun 2019. je najtopliji jun ikada zabeležen - Klima101\nJun 2019. je najtopliji jun ikada zabeležen\nPrema izveštaju američke federalne agencije za okean i atmosferu (National Oceanic and Atmospheric Administration – NOAA) Jun ove godine bio je najtopliji jun u poslednjih 140 godina, tj. od vremena kada su počela precizna merenja.\nU izveštaju stoji da je prosečna globalna temperatura u junu bila za 0,94 °C viša od proseka za 20. vek i da je ovaj mesec 414. uzastopni mesec u kojem su temperature više od proseka za 20. vek. Zanimljiv je podatak i da je čak 9 od 10 najtoplijih junskih meseci u poslednjih 140 godina zabeleženo od 2010. godine do danas.\nEvropa, Azija, Afrika, kao i Havaji, SAD i srednja Amerika su iskusili najtoliji jun od kada se vrše merenja.\nFrancuska, Nemačka i severna Španija su bile pogođene jakim toplotnim talasom i u njima su zabeležene temperature za čak 10 stepeni više od uobičajenih temperatura za to doba godine, a u Francuskoj je postavljen novi temperaturni rekord od 45,9 °C.\nProsečna površinska temperatura mora i okeana je bila za 0,8 stepeni iznad proseka za 20. vek što ovaj jun izjednačava sa onim iz 2016. godine kada je postavljen rekord za ovaj mesec. U isto vreme antarktički ledeni pokrivač je pao na najniži zabeleženi nivo.\nPoslednji temperaturni rekordi su doneli nove dokaze da povećanje koncentracije gasova sa efektom staklene baste u atmosferi destabilizuje Zemljin klimatski sistem brže nego što su naučnici prvobitno očekivali, rekao je Stefan Harison professor klimatskih i promena u životnoj sredini sa univerziteta u Eksteru.\n„Ako nastave da padaju temperaturni rekordi širom sveta to bi moglo da sugeriše da je klimatski sistem osetljiviji na nivo gasova sa efektom staklene bašte u atmosferi nego što su neki raniji modeli predviđali“, izjavio je Harison za Rojters.\nOn je istakao da je brzo topljenje ledenog pokrivača na Antarktiku primer kako se pojedine posledice klimatskih promena manifestuju brže nego što je ranije bilo predviđeno.\nNOAA kaže da već sada može sa 100% sigurnošću da se tvrdi da će 2019. godina biti jedna od 5 najtoplijih ikada zabeleženih.\nU izveštaju Unije zabrinutih naučnika stoji da će toplotni talasi poput onih koji trenutno zahvataju SAD, Evropu i ostale delove sveta verovatno postati česta pojava.\nU izveštaju se još navodi i da će u SAD prosečan broj dana u godini sa temperaturom iznad 40 stepeni učetvorostručiti do sredine ovog veka i uosmostručiti do 2100. godine, tako da se oko 2050. godine očekuju 24 ovakva dana, a krajem veka čak 40 dana toplijih od 40 °C godišnje.\nU međuvremenu se nastavlja pakleno vreme. Toplotni talas koji je zahvatio zapadni deo Evrope i Severnu Ameriku krajem jula je doneo nove temperaturne rekorde u nekim gradovima.\nKako nam rešenja zasnovana na prirodi pomažu da zaustavimo klimatske promene?\nKonačno ćemo moći da pratimo globalne emisije GHG u realnom vremenu


Pištaljka: Upravnik zatvora u Šapcu koji proganja uzbunjivače preti porodici našeg advokata | Insajder\nPištaljka: Upravnik zatvora u Šapcu koji proganja uzbunjivače preti porodici našeg advokata\nUpravnik Kazneno-popravnog zavoda Šabac Dušan Đukić, protiv koga se vodi proces zbog progona uzbunjivača iz ove ustanove koje pred sudom zastupaju advokati Pištaljke, zloupotrebio je podatke MUP-a o registrovanim vozilima i telefonom pretio porodici advokata Pištaljke, prenosi taj portal.\nUzbunjivač Foto: pixabay.com\n"Preteći poziv usledio je posle jučerašnjeg izlaska novinara i advokata naše redakcije na teren radi prikupljanja informacija o nezakonitostima koje je upravnik Đukić počinio a koje su otkrili uzbunjivači koje on zbog toga proganja", piše Pištaljka.\nDalje navodi da je Đukić pretio porodici advokata Pištaljke zato što je ekipa Pištaljke slikala njegovu vikendicu – predmet nelegalnih radnji koje su uzbunjivači prijavili – iako su se i automobil i novinar i advokat nalazili na javnoj površini. Automobil kojim je ekipa Pištaljke došla na lice mesta bio je parkiran stotinak metara od sporne vikendice koja se nalazi na obali Save u blizini Šapca.\nPodsetimo, uzbunjivači iz šabačkog zatvora Jelena Marković Milošević i Goran Koprić prijavili da upravnik Đukić koristi službena sredstva da bi kupovao materijal za renoviranje privatne vikendice, kao i da koristi majstorski rad ne samo zaposlenih u zavodu već i jednog zatvorenika.\n"Odlazak na teren radi slikanja objekta o kojem se piše uobičajen je način prikupljanja informacija u novinarskom poslu. Dok je novinar Pištaljke fotografisao vikendicu, dve nepoznate osobe slikale su advokata i još jednog člana ekipe u automobilu koji se nalazio na javnom putu oko stotinu metara od vikendice. Odmah posle fotografisanja ekipa Pištaljke napustila je lice mesta i vratila se u Beograd. Samo par sati kasnije, u večernjim časovima, upravnik šabačkog zatvora je – po svemu sudeći vršenjem krivičnog dela – došao do podataka iz baze MUP-a koji nisu javni i do broja mobilnog telefona jednog od članova porodice našeg advokata kome je pretio krivičnim progonom", navodi portal.\nUpravnik je u razgovoru rekao da su osobe u kolima "snimljene" i da su ometale njegov privatni posed, dodaje Pištaljka.\nUzrok nervozne reakcije upravnika šabačkog zatvora verovatno je činjenica da se, kako Pištaljka saznaje, protiv njega vodi zvanična istraga zbog navoda uzbunjivača o zloupotrebi sredstava zatvora za ličnu korist.\nUzbunjivač Jelena Marković Milošević, inače nekadašnji rukovodilac u odeljenju za obuku zatvorenika, zbog ukazivanja na nezakonite radnje upravnika Đukića bila je premeštena na rad u kaznionicu u Sremskoj Mitrovici, što je Viši sud u Šapcu ocenio kao odmazdu zbog izvršenog uzbunjivanja i vratio je na staro radno mesto.\nPištaljka će sve nadležne organe obavestiti o pretećem telefonskom pozivu upravnika Đukića i zahtevati da utvrde ko je i na koji način omogućio upravniku KPZ Šabac zloupotrebu MUP-ovih baza podataka u cilju ličnog obračuna sa onima koji otkrivaju zloupotrebe u državnoj ustanovi kojom rukovodi.\nU dokumentarnoj emisiji "Ogledalo društva" Insajder se bavio zloupotrebama na koje su ukazali uzbunjivači u Srbiji i onome što se dogodilo, ne samo sa tim slučajevima, nego i u njihovim životima.


Džaferović u UN-u, glavna tema ekonomija\nOn je tom prilikom podsjetio da je Bosna i Hercegovina zemlja sa najvećim prilivom doznaka iz inostranstva, oko 9 posto BDP-a, i da bi ukoliko ostane bez njih ekonomija bila u značajnoj mjeri ugrožena.\n''Na osnovu njih funkcioniraju mnogi segmenti ekonomije i znatan broj stanovnika podupire svoj životni standard. Poremećaji u njihovom prilivu može imati znatan uticaj na domaću ekonomiju. Strane direktne investicije su također važan izvor vanjskog finansiranja, ali i dobijanja novih tehnologija i pristupa stranom tržištu, zato je neophodno inicirati da se nastave i da se eliminiraju zapreke i zatvaranje tokova iz razvijenog svijeta,'' kazao je Džaferović.\nOn je u svom govoru takođe naznačio da teret dugovanja ne predstavlja za Bosnu i Hercegovinu akutan problem i servisiranje je uredno i stabilno. Ali krizna vremena traže da se učine napori na olakšavanju položaja dužnika, da se privremeno rasterete da bi se fiskalni prihodi mogli iskoristiti za saniranje šteta i spašavanje ekonomije.\n''Globalna likvidnost i finansijska stabilnost - hitna finansijska pomoć koju je naša zemlja dobila – ili je na putu da dobije - imala je vrlo pozitivan efekat za našu likvidnost i ublažila je posljedice krize. Ona pokazuje koliko je važno da se obilato intervenira u ovakvim vremenima, i pozdravljamo dalje napore da se proširi pomoć i alocira prema zemljama sa potrebama, jer to sprečava urušavanje postojeće međunarodne monetarne arhitekture i omogućava ekonomsku saradnju zemalja, ''kazao je Džaferović.\nOn je podcrtao da se nelegalni finansijski tokovi moraju strogo nadzirati i otkrivati, te da je BiH spremna da učestvuje u međunarodnoj koordinaciji na otkrivanju nelegalnih finansijskih tokova.


Vranje se sprema za obeležavanje 31. januara, dana kada je grad 1878. godine oslobođen od Turaka - JUGPRESS\nVranje se sprema za obeležavanje 31. januara, dana kada je grad 1878. godine oslobođen od Turaka\nOrganizacioni odbor za obeležavanje ,,31. januara – Dana grada” doneo je program manifestacije.\nU ponedeljak 25. januara biće održana sednica Skupštine grada. Tada će biti doneta odluka o ovogodišnjim dobitnicim javnih priznanja.\nSvečana sednica Skupštine gradske opštine Vranjska Banja planirana je za 26. januar.\nIstog dana predviđeno je književno veče koje organizuje Javna biblioteka „Bora Stanković“. Događaj počinje u 20 sati i biće prenošen na frekvencijama lokalnih televizijskih stanica.\nU okviru obeležavanja Dana grada od 26. do 29. januara biće organizovani sportski susreti u malom fudbalu, karateu, šahu, košarci, odbojci, stonom tenisu i rukometu. U skladu sa epidemijskim merama turniri će se odvijati bez prisustva publike.\n„Deca u magli“ naziv je knjige Srđana Tomića iz Vranja, koja će u organizaciji Istorijskog arhiva biti promovisana putem lokalnih televizija, u sredu, 27. januara, od 20 sati.\nNajbolji autori literarnih radova koji su pristigli na konkurs Regionalnog centra za talente u Vranju, na temu „Prošlost koja se pamti, vodič je za budućnost“ biće proglašeni u četvrtak. I ovo dešavanje biće prezentovano putem frekvencija tv stanica od 20 sati.\nU petak, 29. januara, biće upriličen prijem za pripadnike 4. brigade Kopnene vojske. Istog dana u organizaciji Istorijskog arhiva „31. januar“ od 20 sati na programima lokalnih televizija, o oslobođenju Vranja od Turaka govoriće istoričari Branka Janačković i Nenad Stojiljković.\nTradicionalni marš „Stazama oslobodilaca Vranja iz 1878. godine“ biće organizovan, u subotu, 30. januara.\nTog dana u Pozorištu „Bora Stanković“ biće otvoren Bioskop, sa dve projekcije domaćeg filma „Ime naroda“ Darka Bajića.\nProjekcije su planirane od 15 i 18 časova, a ulaz je besplatan.\nNa Dan grada, 31. januara, u 11 sati, biće položeni venci i cveće na Spomenik oslobodiocima Vranja od Turaka.\nSat kasnije u Pozorištu „Bora Stanković“ biće održana svečana sednica Skupštine grada na kojoj će biti uručena priznanja „31. januar“.


NOVI PAKET DRŽAVNE POMOĆI NEDOVOLJNO SELEKTIVAN Podršku potrebno pružiti samo najugroženijim privrednicima, smatra Tanja Jakobi - Biznis.rs\nAnalizaIntervjuU fokusu 13.1.21. 14:25 Ljiljana Begović 0\nPredsednik Srbije Aleksandar Vučić najavio je da će privrednici dobiti dodatni paket pomoći do sredine februara. Pomoć neće biti izdašna kao prvi paket, ali...\nPredsednik Srbije Aleksandar Vučić najavio je da će privrednici dobiti dodatni paket pomoći do sredine februara.\nPomoć neće biti izdašna kao prvi paket, ali će biti nova injekcija za kompanije, privredu, preduzetnike, mala, srednja, pa i velika preduzeća. Kako je najavljeno, ta pomoć će najverovatnije biti u vidu isplate dve ili tri polovine minimalne zarade.\nAli uprkos najavljenoj pomoći, veliki deo malih privrednika polako posustaje, i mnogi smatraju da će im novi paket samo produžiti borbu za opstanak.\n„Obećana pomoć ima dve dimenzije jedna je ekonomske prirode i predstavlja dobrodošlu pomoć privredi u trenutku kada se detektuje posustajanje privredne aktivnosti (MAT januar 2021) i kada je veliki broj zemalja u Evropi, a koje je naše najvažnije tržište posle regiona, ušao u nove restriktivne mere, što će verovatno imati uticaja i na naše izvozne rezultate. O tome rečito govori podatak da je u prvih jedanaest meseci 2020. godine izvoz u Nemačku međugodišnje smanjen za tri odsto, a u Italiju za 22 procenta. Imajući u vidu da je Italija jedan od dva naša najveća trgovinska partnera, ovo je važan indikator“, kaže za Biznis.rs Tanja Jakobi, izvršna direktorka Centra za istraživanje javnih politika.\nNaša sagovornica smatra da nije jasno zašto će ponovo, bar iz dostupnih podatka, neke od mera kao što je pomoć u vidu isplate dva ili tri puta po pola minimalca biti usmerene na sva preduzeća umesto samo na ona koja su posebno ugrožena. Posle gotovo godinu dana rada u uslovim korone više je nego jasno koje su industrije posebno pogođene, a koje nisu.\nIntervencija ove vrste ima svoj efekat i na zadržavanje radnih mesta i na povećanje potrošnje.\n„Takođe, važno je reći da ovakva pomoć neće mnogo značiti onim firmama za koje je (a takvih je dosta) zapravo pitanje opstanka u velikoj meri u vezi sa kretanjem na tržištu. Na primer, u industriji su mnogi poslodavci odlučili da ne traže subvencije za plate, jer je bilo neracionalno zadržavati radnu snagu u uslovima jasne nemogućnosti da se u nekom razumnom roku privredna aktivnost nastavi. Ako ovo ostavimo po strani i dalje je važno da ova pomoć bude targetirana na ona preduzeća koja isplaćuju niske zarade“, smatra Jakobi.\nNaime, u slučaju radnika sa malim zaradama, sav novac koji oni prime najčešće ide na plaćanje računa za stanarinu i komunalije i potrošnju osnovnih dobara koji se sprovode lokalno. U suprotnom slučaju podstiče se tražnja za uvoznim proizvodima u uslovima već primećenog rasta uvoza.\nJoš uvek se ne zna precizno kolika će biti pomoć za turizam, za hotelijere, turističke agencije, vodiče, i autobuske prevoznike.\n„U suštini, svaki novi paket mera trebalo bi da bude proizvod merenja efekata dosadašnje pomoći i konsultacija sa svim akterima u privredi i takođe sindikatima“, objašnjava izvršna direktorka Centra za istraživanje javnih politika.\nIako Srbija nije doživela ogroman privredni pad u pandemijskoj godini, uticaj zaključavanja glavnih trgovinskih partnera i svetske krize se itekako osećaju. Prema postojećim podacima budžetski prihodi opadaju te je u skladu sa tim važna budžetska disciplina i racionalno trošenje novca.\n„Ovo je važno u uslovima u kojima vidimo da se drastično promenila politika prilaska rešavanju krize uopšte, tj. gde se za razliku od krize iz 2008. kada je savetovana oštra fiskalna disciplina i smanjivanje spoljnog zaduženja zemalja sada sa daleko većom blagonaklonošću gleda na veće intervencije države i veće zaduživanje od 60 odsto BDP. Ipak, i jedno i drugo moraju biti u skladu sa ukupnom ekonomskom snagom zemlje“, navodi Tanja Jakobi.\nEkonomisti su već upozorili da je i očekivani privredni rast i očekivani priliv po osnovu poreza previše optimistično planiran, kao i najvažnija poluga za rast BDP, odnosno veliki državni investicioni program.\n„Na to je već ukazao profesor Milojko Arsić navodeći da realizacija planiranog budžeta, uporedo sa najavljenim visokim rastom plata i penzija, podrazumeva značajno dodatno zaduživanje zemlje“, zaključuje Jakobi.\nHOTELIJERI U RS PRED BANKROTOM, POPUNJENOST MANJA OD… Smanjen broj gostiju zbog epidemije korona virusa u Republici Srpskoj,…\nNEĆE BITI UVEDEN NOVI LOCKDOWN U SRBIJI Tanja Jakobi… Drugi talas korona virusa zahvatio je celu Evropu. Mnoge zemlje…\nDODATNA FINANSIJSKA POMOĆ OD MILION EVRA Novi Sad… Grad Novi Sad izdvojio je iz budžeta milion i stotinu…\nDRŽAVNA POMOĆ15 PAKET DRŽAVNE POMOĆI10 POSLEDICE PANDEMIJE178 PRIVREDA130 U FOKUSU334


LJUBILA JE BIZNISMENA IZ NEMAČKE Našoj pevačici je brak trajao šest godina, nakon razvoda je nisu slikali sa drugim,a o njemu NE PRIČA\nNaša pevačica razvela se pre 11 godina, a od tada ona javnosti nije predstavila novog partnera, dok o bivšem suprugu ne govori.\nNaime, Snežana Babić Sneki od kad se pojavila na sceni privlačila je veliku pažnju, a svoju karijeru nije gradila na skandalima,\n"ŽELIM KOMFORAN ŽIVOT" Pevačica se razvela, a nakon kraha braka donela je veliku odluku (VIDEO)\nOna se u martu 2002. godine udala za Radomira Stojanovića, nemačkog biznismena srpskog porekla. Par se razveo 2008. godine, a pevačica o svom bivšem ne govori u intervjuima.\nDo dana današnjeg Sneki nisu uspeli da povežu s drugim muškarcima. Ipak, u jednom intervjuu priznala je da joj brak, kao potpis kod matičara ne znači mnogo dok se dvoje ljudi voli i poštuje.\nSEVNULE VARNICE Pevačice se pred kamerama posvađale, i to oko MUŠKARACA i udvarača\nVOLELA BI DA TO NIJE TAKO Ona ima NAJDUŽE NOGE na estradi, a zbog toga ima VELIKE PROBLEME (VIDEO)


O KONGRESU - saee-congress\nMeđunarodni kongres i izložba ODRŽIVA ARHITEKTURA – ENERGETSKA EFIKASNOST po prvi put se održavaju u Srbiji. Predavanja 13 eminentnih arhitekata i stručnjaka, predavača iz celog sveta, autoriteta u ovoj oblasti, reprezentativna izložba njihovih radova, kao i konkurs, izložba radova i radionice za mlade arhitekte, daće odgovor na pitanje:\nZAŠTO SU ODRŽIVA ARHITEKTURA I ENERGETSKA EFIKASNOST POSTALE TAKO VAŽNE U SVETU?\nKongres se održava 7. i 8. oktobra 2017. godine u izuzetnim, multifunkcionalnim prostorima Jugoslovenske kinoteke u Beogradu, Srbija. Obuhvatiće značajne teme sa fokusom na održivi i ekološki pristup u arhitekturi i dizajnu uz korišćenje obnovljivih izvora energije. Kroz recentne projekte i studije, domaćoj javnosti će se približiti svetski savremeni tokovi u arhitekturi, nove metode i zelene tehnologije, korišćenje i primena svih vidova obnovljivih izvora energije u arhitektonskom projektovanju i gradnji, kao i odabir odgovarajućih energetski efikasnih i inteligentnih sistema, nezagađujućih i recikliranih materijala, proizvoda, aparata i opreme, pa sve do krajnje realizacije\nobjekata i njihovog održavanja. Značajan segment Kongresa biće posvećen bioklimatskoj i energetskoj rehabilitaciji postojećih zgrada savremenim mogućnostima upotrebe drveta kao i recikliranih materijala. Kongres je prilika da se, po prvi put u Srbiji, razmene iskustva sa najznačajnijim svetskim i domaćim predavačima i stvaraocima, kroz interakciju sa učesnicima Kongresa, arhitektima, inženjerima i stručnjacima iz različitih oblasti, urbanistima, dizajnerima, umetnicima, studentima iz Srbije, regiona i Evrope, građanskim inicijativama i kreativnom zajednicom kao pokretačima zelene ekonomije i kreativnih industrija.\nPrvi međunarodni kongres i izložba ODRŽIVA ARHITEKTURA – ENERGETSKA EFIKASNOST uvršten je u Program obuke kontinuiranog profesionalnog usavršavanja Inženjerske komore Srbije, koja će shodno ovom programu vrednovati Kongres i učesnicima dodeljivati bodove za stručno napredovanje.\nKongres će, putem vebinara, imati priliku da vidi preko 3000 arhitekti, građevinskih, elektro i mašinskih inženjera, specijalista termotehnike i svih ostalih oblasti koje se odnose na ekološki održiv razvoj.\nPredavanja 13 eminentnih predavača, arhitekata i stručnjaka iz celog sveta, Evrope, regiona i Srbije, u oblastima održive, ekološke i energetski efikasne arhitekture i korišćenja obnovljivih izvora energije – sunca, vetra, vode, biomase i geotermalne energije, održaće se u Svečanoj sali 7. i 8. oktobra.\nIzložba recentnih projekata predavača i moderatora radionica • Izložba održivih ekoloških materijala, proizvoda i tehnologija građenja – izložba sponzora, održaće se od 6. do 8. oktobra u holu Kinoteke.\nRadionice za mlade arhitekte, doktorante i studente na temu Održive, ekološke i energetski efikasne tehnologije građenja u arhitekturi, održaće se u Kinoteci, sala 1 i sala 2, 7. i 8. oktobra sa moderatorima koji imaju veliko iskustvo u oblasti ekološke i održive gradnje.


Ono na šta nismo bili spremni nakon takvih dana jesu hladnije noći i jutarnje magle, uz šta se ovaj mesec i oprašta od nas.\nPoslednji dani oktobra\nOsim temperatura koje su bile iznad višegodišnjeg proseka, ni količina padavina tokom celog meseca nije prelazila prosečne vrednosti, pa će tako ostati i do njegovog kraja.\nČetvrtak pred nama obeležiće jutarnja magla, a kasnije promenljivo oblačno vreme. Posle podne se očekuje kiša, najpre na severu naše zemlje, a uveče i u toku noći očekuje se i u ostalim krajevima. Najniža dnevna temperatura biće na Kopaoniku, 2 stepena, dok će se u ostalim krajevima najniže temperature kretati između 6 i 9 stepeni. Najviša dnevna biće od 9 do čak 19 stepeni, koliko je najavljeno u Negotinu.\nPretežno oblačno biće i u petak, ali tokom većeg dela dana biće suvo. Na severu Srbije tokom večeri očekuje se kiša, vetar zapadni, slab i umeren. Najniže dnevne temperature biće između 5 stepeni na Zlatiboru, a najviše dnevne kretaće se između 16 i 18 stepeni Celzijusa.\nPrvi dan vikenda i poslednji dan oktobra nastaviće istim ritmom – pretežno oblačno, povremeno sa kišom i uglavnom umerenim vetrom, dok se u nekim krajevima očekuje i severozapadni vetar jačeg intenziteta. Minimalne dnevne temperature biće od 6 stepeni na Zlatiboru do 10 u Beogradu. Najviše dnevne kretaće se između 15 i 18 stepeni.\nKako navode meteorolozi, isti trend sa temperaturama iznad proseka nastaviće se i u novembru,što najavljuju već njegovi prvi dani budući da se u nedelju i početkom sledeće sedmice očekuje razvedravanje uz porast temperature.\n← Siniša Mali: Čast mi je da zajedno sa kolegama doprinesem dobrobiti naše zemlje!\nPREMIJERKA SE USELJAVA U JOVANKINU VILU: Prelazak Ane Brnabić na novu adresu olakšaće brigu o njenoj bezbednosti →\nKovčeg sa patrijarhom unet u Sabornu crkvu\nVUČIĆ SE OGLASIO NAKON POSETE MRATINCIMA: “Ponosan sam na srpske zemljoradnike, imaćemo žita na pretek” (FOTO)


RTS :: Ako mi se dogodi - nasumični napad vatrenim oružjem\nRTS 2 Ako mi se dogodi - nasumični napad vatrenim oružjem\nčetvrtak, 12. dec 2019, 22:00\nPorodični zločini već godinama potresaju Srbiju. Najčešće se događa da već narušeni odnosi sa verbalnih i fizičkih sukoba, budu krvavo rezrešeni vatrenim oružjem. Motivi za ubilački pohod mogu da budu različiti, a mete su gotovo uvek nevini ljudi koji tu situaciju nisu ničim isprovocirali.\nNasumični napad vatrenim oružjem i kako ga izbeći ako se nađete u takvoj situaciji je tema pete epizode serijala "Ako mi se dogodi", koja će biti emitovana u četvrtak 12. decembra na Drugom programu u 22 sata.\nPolicajaca Miloša Miloševića iz Niša je na dužnosti teško ranio napadač kome je sa svojim kolegama uspeo da otme automatsku pušku i spreči dalje nasumične napade u centru Niša. Ovo je samo jedno od iskustava koje ćete videti u novoj epizodi serijala, kao i svedočenja ljudi koji su bili meta napada vatrenim oružjem u porodičnom nasilju.\nOno što je najbolje za ljude koji se nađu igrom slučaja na mestu nasumičnog napada je da pokušaju da ne reaguju osim ako ne dođe do direktnog ugrožavanja života, savetuju stručnjaci iz policije.\nPsiholog prof. dr Dag Kolarević, kaže da su to veoma teške situacije u kojima je ipak najvažnija lična bezbednost: "U situaciji kada se osoba nađe u trenutku ubilačkog pohoda, teško je reći šta ona tačno treba da uradi, jer se ljudi razlikuju i po tome da li su naoružani, da li su fizički spremni, da li su spremni da se žrtvuju, uglavnom običan čovek, građanin, nenaoružan, treba da vodi računa pre svega o svojoj bezbednosti."\n"Ili ćete bežati što je pametnije, ili ćete pucati ako imate oružje, što je manje pametno, ali je logično i psihološki opravdano, ili ćete se na neki drugi način braniti, ali morate spasavati sopstveni život", smatra kriminolog prof. dr Dobrivoje Radovanović.\nU emisiji o nasumičnim napadima, bavimo se i pravom na nužnu odbranu. O tome govore psiholozi, kriminolozi i advokati, pokušavajući da definišu granice prekoračenja nužne odbrane, jer naše zakonodavstvo propisuje da je nužna odbrana moguća samo onda dok napad traje kao i da mora da bude srazmerna napadu.\nKriminolog Radovanović smatra da su naše odredbe zakona toliko suprotne psihologiji da se pita da li uopšte oni koji su predlagali ta rešenja išta znaju o reagovanju ljudi.\nNema automatskih odgovora niti pravila koja su primenjiva za svaku situaciju, jer u momentu kada je čoveku ugrožen život ili porodica tada se pokreću iskonski nagoni samoodržanja, a reakcije su instinktivne i usmerene samo na jedan cilj - otkloniti napad po svaku cenu.


Dođite na PRODAJNI BAZAR „Blic žene“! Družimo se u Dorćol placu! - Zena.rs\nDođite na PRODAJNI BAZAR „Blic žene“! Družimo se u Dorćol placu!\nRezervišite nedeljno popodne samo za sebe! Pozovite i prijateljice i 2. decembra od 16 časova dođite u „Dorćol plac“, Dobračina 59, da se do 22 sata družimo na prodajnom bazaru „Blic žene“.\nŽene širom Srbije svojim rukama stvaraju čuda Foto: Žena, promo / RAS Srbija\nVez, slikanje, enkaustike, pletenje, kviling, origami, reciklaža, dođite da vidite šta rade kreativne žene Srbije. Sedamdesetak žena iz cele Srbije, pobednice akcije “Mojih ruku delo“, predstaviće se svojim rukotvorinama, a kad ih vidite, shvatićete da je svejedno da li je četkica ili heklica jer vešte ruke stvaraju čuda.\nPronađite idealan poklon za predstojeće praznikeFoto: Žena, promo / RAS Srbija\nPočetak decembra je idealno vreme da razmislite šta ćete dečku, prijateljima, porodici pokloniti za Novu godinu! A šta god da zamislite, od ručno pravljene domaće čokolade, unikatnih torbi, nakita, igračaka do vitraža i još mnogo lepih rukom rađenih predmeta, pronaći ćete na jednom mestu. Ne propustite prodajni bazar „Blic žene“ 2. decembra od 16 časova.\nVaših ruku delo na Dorćol Placu, Dobračina 59!\nSamo uz novu „Blic ženu“: Poklon kalendar za 2019. godinu\nUz „Blic ženu“ sami napravite novogodišnju dekoraciju: 10 sjajnih ideja, a svaka KORAK PO KORAK


Uspjeh studenata Metalurško-tehnološkog fakulteta na 59. Tehnologijadi\n/ METALURŠKO-TEHNOLOŠKI FAKULTET /VIJESTI /USPJEH STUDENATA METALURŠKO-TEHNOLOŠKOG FAKULTETA NA 59. TEHNOLOGIJADI\nTehnologijada, 59. po redu, održana je u periodu od 9. do 13. maja u hotelu Junior na Kopaoniku u organizaciji Tehnološkog fakulteta iz Leskovca. Studenti Metalurško-tehnološkog fakulteta pod vođstvom prof. dr Žarka Radovića, iako u manjem broju nego obično, postigli su zavidne rezultate kako na sportskim poljima, tako i kroz naučnu sekciju i na dostojanstven način prezentovali fakultet.\nNakon dvije godine pauze studenti su sa nestrpljenjem dočekali da obnove prijateljstva stečena na prethodnim skupovima a kolege koje prvi put učestvuju da osjete sve čari manifestacije koju mnogi nazivaju "porodično okupljanje" zbog drugarske atmosfere koja vlada među studentima 9 fakulteta učesnika.\nKoleginica Janja Mirković je uspješno prezentovala naučni rad na temu "Aktivni ugljenik dobijen od vinove loze kao elektroda u sistemima za skladištenje električne energije" koji je po mišljenju stručne komisije bio na nivou ozbiljnih internacionalnih naučnih skupova.\nŠto se takmičarskog dijela tiče malo sportske sreće je nedostajalo da se naši studenti okite medaljama u svim takmičenjima na kojima su nastupali. Da tehnolog, ekolog i metalurg savršeno funkcionišu kao cjelina dokazali su Teodora, Sandra i Dalibor osvajanjem prvog mjesta u kvizu znanja. U odbojci je osvojena srebrna medalja koja posebno dobija na težini jer je u pitanju muška konkurencija a okosnicu našeg tima su činile dame. Muška futsal ekipa je zaustavljena u polufinalu i zauzela je četvrto mjesto dok je pikado ekipa bila petoplasirana.\nVrijedan pomena je i nastup Đorđija Vujovića u trci na 100 metara gdje je u konkurenciji od 13 takmičara zauzeo peto mjesto.


Etno Mreža | „Promocija na društvenim mrežama“\nRadionica „Promocija na društvenim mrežama“\nU okviru projekta „Digitalizacija tradicije“ u organizaciji Etno mreže u saradnji sa NALED-om uz podršku Ministarstva trgovine, turizma i telekomunikacija, u NALED Labu, održana je radionicu na temu „Promocija na društvenim mrežama“.\nUvodnu reč dala je Tatjana Matić, državna sekretarka u Ministarstvu ističući značaj održanja tradicije i visok kvalitet rukotvorina Etno mreže, kao i dugogodišnju saradnju na angažovanju žena na izradi staparskog i pirotskog ćilima.\nDiana Gligorijević, suvlasnica i članica UO TeleGroup sistema sa decenijskim iskustvom u marketingu, održala je motivacioni govor kao podsticaj članicama Etno mreže da se angažuju na promociji svojih proizvoda, koji predstavljaju najbolje iz Srbije.\nRadioničarski deo vodile su predstavnice agencije Nura i NALED-a koje su posavetovale članice Etno mreže kako da najbolje promovišu svoje proizvode na društvenim mrežama, a kampanja NALED-a „Umetnost Srbije“ predstavljena je kao uspešan primer digitalne kampanje.\nProizvođači rukotvorina iz cele Srbije, koji su učestvovali na radionici, u radu po grupama, primenili su novostečeno znanje i izradili svoje kampanje na društvenim mrežama.\nZavršnu reč stručnjaka dali su Zvonko Obradović, konsultant na Regionalnom portalu privrednih registara BIFIDEX i Borislav Miljanović, direktor Represent sistem. Uz predstavljanje kampanje „Nezaboravni ukusi Srbije“ u kojoj su učestvovale i članice Etno mreže, poruka koju su preneli učesnicima je da ne odustaju od doživotnog učenja jer je osmišljen i istrajan pristup ključ uspeha.


Samit G7 - Blic Online\nVIDEO SAMIT G7 Merkel: Bogati bi trebalo da obezbede vakcine za siromašne\nNemačka i druge bogate zemlje trebalo bi da pored novčane pomoći doniraju i deo svojih zaliha vakcina siromašnim zemljama, jer pandemiju možemo okončati samo ako vakcinišemo sve ljude na Zemlji, poručila je danas nemačka kancelarka Angela Merkel nakon video samita G7.\nDrugo veče samita G7 koji se održava na jugu Francuske završeno je zvaničnim slikanjem. Iako je reč o sastavnom delu protokola, ovaj deo svakog samita ili sličnih događaja, obično je i najopušteniji, kada se svi jedni drugima smeškaju (šta god da su rekli iza zatvorenih vrata), poziraju i trude se da pokažu svoju "običnu stranu".\nTRAMP NAPAO SAVEZNIKA Otišao sa samita G7, pa Trudoa ŽESTOKO IZVREĐAO\nPredsednik SAD Donald Tramp, nakon prevremenog odlaska sa samita G7 u kanadskoj pokrajini Kvebek, tokom leta avionom "Er fors uan" ka Singapuru na Tviteru je izneo niz optužbi na račun domaćina samita, premijera Kanade Džastina Trudoa za koje AP navodi da su "napad bez presedana na nekog lidera zemlje koja je sused ili saveznik SAD".\nAmerički predsednik Donald Tramp imaće bilateralne sastanke sa francuskim liderom Emanuelom Makronom i kanadskim premijerom Džastinom Trudoom tokom samita grupe G7, saopštio je danas ekonomski savetnik Bele kuće Lari Kudlou.\nZvaničnik SAD samo nekoliko sati na sastanku G7 o okolini\nŠef Agencije za zaštitu životne sredine Skot Pruit prisustvovao je danas samo prvih nekoliko sati dvodnevnog samita, na kojem su se u Bolonji okupili najviši zvaničnici za zaštitu životne sredine grupe sedam industrijalizovanih zemalja sveta (G7) kako bi razmotrili aktuelne razlike izmedju SAD i ostalih članica te grupe kada je reč o borbi sa klimatskim promenama.\nSamit G-7 bez dogovora o klimi, ali zato složno o RUSIJI\nSamit lidera sedam industrijski najrazvijenijih zemalja (G-7) završen je danas bez zajedničkog dogovora o klimatskim promenama jer vlada predsednika Donalda Trampa želi još vremena za odluku SAD da li će ostati potpisnica Pariskog sporazuma o klimi.\nNASTAVLJA PO PLANU Mej na samitima G7 i NATO ove nedelje\nBritanska premijerka Tereza Mej prisustvovaće ove nedelje samitima G7 i NATO, kao što je planirano, saopštio je danas Dauning strit nakon terorističkog napada na koncertu američke pevačice Arijane Grande u Mančesteru, u kojem su poginule 22 osobe.\nFrancuski predsednik Emanuel Makron sutra će se sastati u Parizu sa italijanskim premijerom Paolom Đentilonijem uoči samita Grupe sedam industrijski najrazvijenjih zemalja - G7, zakazanog naredne nedelje na Siciliji, saopštila je Jelisejska palata.\nSAD: Kolege iz G7 se navikavaju na Trampove planove\nAFP: Sastanak G7 u svetlu boljih odnosa sa SAD\nOdnosi članica Grupe sedam industrijski najrazvenijih zemalja G7 i SAD počeli su juče da se poboljšavaju nakon što je G7 zatražio pojašnjenja o ekonomskoj viziji administracije predsednika Donalda Trampa, ocenila je agencija Frans pres.


Novac zaustavio saobraćaj u Hongkongu\nDemonstracije u Hongkongu\nSaobraćaj u centru Hong Konga potpuno je zaustavljen, ali ne zbog demonstracija, već zbog gomile novčanica koje su ispale iz vozila u kojem su transportovane\nDrugi vozači i prolaznici nisu se stideli, pa su iskoristili neočekivanu priliku, koja im se ukazala na Badnje veče.\nSnimci lokalnih televizija pokazuju ljude kako izlaze iz svojih automobila i jure za novčanicama rasutim po kolovozu, urkos gustom saobraćaju u osam traka. Sve se dogodilo juče oko podne u četvrti Van Čai.\nNaoružani pripadnici policije brzo su su stigli na lice mesta i zatvorili saobraćajnicu, ali je oko dva miliona dolara već nestalo. Ljudi su viđeni kako nose gomile novčanica od 500 hongkonških dolara, koje vrede oko 65 američkih dolara.\nFirma koja obezbeđuje prevoz novca saopštila je da je u toku unutrašnja istraga da bi se utvrdilo kako je novac ispao iz kamiona. Lokalni mediji javljaju da je policiji danas vraćeno oko 460 hiljada dolara.


Skener - Blic Online\nBorba protiv kovida-19 traje skoro godinu dana, a osim PCR testova najbolja metoda kojom se dijagnostikuje oboljenje su rendgen i skener.\nInicijativa "Digitalna Srbija" predstavila je danas Skener digitalne privrede, izveštaj koji pokazuje prve rezultate istraživanja o uticaju pandemije COVID-19 na domaću digitalnu privredu. Ovaj izveštaj daje kvalitativnu i kvantitativnu analizu posledica na različite segmente digitalne privrede — od domaćih i stranih digitalnih kompanija koje posluju u Srbiji, preko startapa i frilensera, pa do toga šta se dešava sa digitalnim projektima u tradicionalnim industrijama.\nNuklearna medicina je oblast medicine u kojoj se dijagnostikuju i leče razne bolesti korišćenjem radioaktivnih materijala. Ipak, često se dešava da ljudi osećaju strah zbog pojmova „nuklearna“ i „zračenje“. A zapravo pomaci u ovoj oblasti su značajni za rano dijagnostikovanje brojnih bolesti.\nUprava carine ima novo oruđe u borbi protiv krijumčarenja - uz novi skener imaju i specijalno obučenu kerušu Keru, koja je jedan od četiri psa koji mogu da otkriju i najskriveniji paket duvana i duvanskih proizvoda.\nGLAVU DAJEM, ALI TORBU NIKAKO Ova žena je uradila NAJBIZARNIJU stvar koja će vas nasmejati do suza (FOTO)\nJedna žena u južnom delu Kine nije želela da ostavi svoju torbicu da prođe kroz sigurnosni rendgen na železničkog stanici, već se kroz uređaj uputila zajedno s njom.\nJOŠ BOLJA DIJAGNOSTIKA Stižu novi PET skeneri za Beograd i Sremsku Kamenicu\nPregled na PET skeneru, koji daje preciznu sliku raširenosti malignog procesa, zasad se može obaviti jedino u Beogradu i u Sremskoj Kamenici, dok će u Nišu ovakvi pregledi biti mogući tek kada u Srbiji počne proizvodnja materijala za rad na ovom aparatu.\nOvom MOĆNOM SKENERU na beogradskom aerodromu ništa ne može da promakne, a za "pregled" mu treba samo TRI SEKUNDE\nNovi skeneri za telo već su stigli na beogradski Aerodrom "Nikola Tesla", kojima će biti zamenjeni postojeći metal detektori koji se nalaze na ulazu u takozvane "gejtove".\nMeksičke vlasti oduzele su više od 371 kilograma kokaina, koji je preko američke granice transportovan u kamionu sa oznakama državnog Instituta za socijalno osiguranje.\nBOLJA DIJAGNOSTIKA Bolnica "Sveti Sava" dobija najsavremeniji skener\nSpecijalna bolnica "Sveti Sava" sutra dobija savremeni skener (CT) aparat, koji će u funkciji biti od 1. decembra, a ministar zdravlja Zlatibor Lončar kaže da će bolnica imati dva CT aparata što će poboljšati dijagnostiku.\nMUKE KRUŠEVLJANA Skener ponovo u kvaru\nSkener u Opštoj bolnici u Kruševcu ponovo je u kvaru, a očekuje se da bude popravljen kada Ministarstvo zdravlja obezbedi neophodna sredstva.\nZraci prodiru kroz 30 cm debeo čelik: Najsavremenija oprema carine za 14 sekundi otkriva sve ono što bi krijumčari da sakriju\nUprava carina po prvi put ove godine učestvuje na Međunarodnom sajmu pametnih tehnologija – Pametni i sigurni gradovi-ISEC, koji je u regionu poznat i priznat kao Sajam bezbednosti.\nOpšta bolnica u Loznici trebalo bi uskoro da dobije novi skener, obećanje je Ministarstva zdravlja koje je potvrdio dr Dušan Jovanović, zamenik direktora Urgentnog centra Srbije, zadužen za redovno praćenje rada u lozničkoj zdravstvenoj ustanovi.\nNovi skener za Opštu bolnicu u Valjevu\nMinistarstvo zdravlja do sada uložilo 130 miliona dinara u Opštu bolnicu u Valjevu, rekao je danas državni sekretar u Ministarstvu zdravlja Ferenc Vicko prilikom posete ovoj bolnici i obilasku novog skenera.


Marilyn Manson/FOTO: Official Promo\nMarilyn Manson se danas oglasio kratkim saopštenjem na Instagramu povodom optužbi za zlostavljanje koje je na njegov račun iznelo više bivših partnerki.\nManson je naveo da je u pitanju “stravično izvrtanje stvarnosti”.\n“Očigledno moja umetnost i moj život jesu magnet za kontroverze, ali najnovije optužbe predstavljaju stravično izvrtanje stvarnosti. Moje intimne veze i odnosi uvek su počivali isključivo na pristanku partnera. Bez obzira ko i zašto sada bira da krivotvori prošlost, ovo je istina”, napisao je Marilyn Manson.\nU međuvremenu, povodom slučaja se oglasila i senatorka Susan Rubio iz Kalifornije, koja zahteva istragu FBI-ja.\n“S obzirom na to da su pojedini slučajevi koji su pokrenuti protiv Mansona vezani za Kaliforniju, ja sam posebno uznemirena. Osobe koje se upuštaju u ovakvu vrstu zlostavljanja najčešće su serijski napadači. Ukoliko su optužbe tačne, a istraga ne bude pokrenuta, izneverićemo žrtve i dozvoliti svim potencijalnim predatorima da nastave sa maltretiranjem žrtava. To ne smemo dozvoliti”, navela je Rubio.\nHANSI KURSH okončao saradnju sa JONOM SCHAFFEROM na projektu DEMONS & WIZARDS


Obilne kišne padavine tokom maja prošle godine koje su zadesile teritoriju Opštine Gornji Milanovac, kao i u ostatku protekle godine, imale su za posledicu nastanak nesagledivih šteta na poljoprivrednom zemljištu, putevima, mostovima, ulicama, porodičnim stambenim objektima kao i pomoćnim objektima na teritoriji naše Opštine, a koje su dodatno uvećane obilnim kišnim padavinama u preostalom delu protekle godine. Najveću štetu prouzrokovala su pokrenuta klizišta kojih je tokom protekle godine evidentirano oko tri stotine. Većina ovih klizišta i odrona sanirana je sredstvima Opštine Gornji Milanovac i sredstvima prikupljenim od donacija privrede, bratskih opština i pojedinaca, angažovanjem opštinskih javnih preduzeća, a po potrebi i privatnih preduzeća.\nObilne kišne padavine tokom ove godine, a koje su posebno intenzivne poslednjih nekoliko dana, dovele su do aktiviranja starih, ali i nastanka novih klizišta posebno na području Boljkovaca, Gornje Crnuće, Teočina, Rudnika, Trudelja, Varnica i drugih. Ugrožen je jedan broj stambenih objekata, a evidentirano je i nekoliko oštećenja na lokalnim i nekategorisanim putevima koja otežavaju odnosno onemogućavaju normalno odvijanje saobraćaja.\nPrema rečima predsednika Opštine Milisava Mirkovića nadležne stručne službe Opštinske uprave su od danas na terenu, a aktivirana je i raspoloživa mehanizacija opštinskog Javnog preduzeća za puteve na raščišćavanju.\n- "Imajući u vidu broj aktiviranih klizišta, ali i potencijalnog nastanka novih, Opština Gornji Milanovac obratiće se nadležnim republičkim organima za pomoć u prevazilaženju problema sa klizištima, i to kako stručnu tako i finansijsku", naglasio je predsednik Opštine.


RTS :: Novi incidenti u Mitrovici\nPolitika Novi incidenti u Mitrovici\nutorak, 14. avg 2012, 02:34 -> 11:59\nBomba u severnom delu Kosovske Mitrovice. U odvojenom incidentu, nepoznate osobe pretukle kosovskog Albanca nanevši mu teške telesne povrede. Kancelarija za Kosovo i Metohiju zatražila da incidenti budu istraženi bez obzira na to ko su žrtve.\nNepoznate osobe bacile eksplozivnu napravu na srpski restoran "Tiha noć" u severnom delu Kosovske Mitrovice. Niko nije povređen, ali je pričinjena materijalna šteta.\nVlasnik objekta je kosovski Srbin, koji s porodicom živi u stanu iznad restorana, a u trenutku napada u kafani nije bilo gostiju, tako da nije niko stradao. Restoran se nalazi u multietničkom naselju Bošnjačka mahala.\nNa restoranu su polupana staklena vrata i prozori, a građani koji žive u neposrednoj blizini izašli su na ulice. Eksplozija je bila jaka i čula se u širem delu grada.\nNa lice mesta izašli su i pripadnici kosovske policijske službe kako bi obavili uviđaj.\nPredsednik opštine Kosovska Mitrovica Krstimir Pantić najoštrije je osudio bombaški napad i istakao da iza njega stoje oni kojima mir ne odgovara i koji na ovaj način žele da zaplaše Srbe.\nPantić je, u izjavi Tanjugu, rekao da do napada dolazi nakon procene komandanta Kfora Erharda Drevsa da je potrebno ukloniti barikadu koja se nalazi na glavnom mostu u Kosovskoj Mitrovici.\n"Ovaj incident pokazuje da je situacija krajnje nestabilna, da građani nisu bezbedni i samo pukom srećom večeras niko nije stradao", rekao je Pantić.\nNepoznate osobe pretukle su u severnom delu Mitrovice jednog kosovskog Albanca, koji je zadobio teške telesne povrede, izjavio je regionalni portparol kosovske policije Besim Hoti.\nHoti je rekao Tanjugu da se incident dogodio oko 18.30 sati u naselju Tri solitera, u severnom delu Kosovske Mitrovice, kada je više osoba nasrnulo na Albanca koji je teže povređen.\nOn rekao da se ne znaju motivi napada i da su istragu povodom tog slučaja pokrenuli pripadnici kosovske policije iz Policijske stanice u severnom delu Mitrovice.\nKancelarija za Kosovo osudila incidente\nKancelarija Vlade Srbije za Kosovo i Metohiju osudila je sve incidente na Kosovu i zatražila da oni budu istraženi, bez obzira na to ko su žrtve.\nU Kancelariji su veoma zabrinuti zbog "očigledne veze između izjava predstavnika Prištine o uslovljavanju i čak prekidanju najavljenog dijaloga (sa Beogradom) i sve češćeg nasilja usmerenog prema Srbima".\n"Bacanje bombe na restoran 'Tiha noć' srpskog vlasnika u Kosovskoj Mitrovici samo je dodatno podstaklo atmosferu nepoverenja i straha, koja, kao posledica nekažnjene upotrebe oružane sile prema pripadnicima srpske nacionalnosti, već dugo vlada celokupnim prostorom Kosova i Metohije", navodi se u saopštenju.\n"Kancelarija za Kosovo i Metohiju osuđuje svaki oblik nasilja i poziva međunarodnu zajednicu da istraži svaki slučaj, bez obzira na to da li je u pitanju nanošenje povrede Albancu u naselju Tri solitera, da li su povrede nanete nožem srpskom mladiću nekoliko dana ranije na istom mestu ili bacanje bombe na srpski lokal", dodaje se u saopštenju.\nKancelarija podseća da su nedavno ubistvo povratnika u selu Talinovcu i pokušaj ubistva srpskih povratnika u selu Žaču još nerasvetljeni i nekažnjeni i da svetska i domaća javnost sa pravom očekuju da ubice budu otkrivene i kažnjene.\n(utorak, 14. avg 2012, 16:44) - anonymous [neregistrovani]\n(utorak, 14. avg 2012, 15:17) - anonymous [neregistrovani]\n(utorak, 14. avg 2012, 13:58) - anonymous [neregistrovani]


Sastanak iza zatvorenih vrata na FPN-u\nPredsedavajući Savezom za Srbiju (SzS) i lider Zajedno za Srbiju Nebojša Zelenović izjavio je da vlast ima rok do 15. septembra da se u Skupštini Srbije izabere novi sastav Regulatornog tela za elektronske medije (REM), ili će u suprotnom savez bojkotovati predstojeće izbore.\n"Očekujem to rešenje, ako to nemamo, ulazimo u bojkot", rekao je Zelenović novinarima posle okruglog stola o izbornim uslovima.\nUpitan kako su predstavnici vlasti reagovali na taj zahtev Zelenović je odgovorio da se vlast "nije pomerila ni za milimetar".\nObradović i Aleksić, kao i Zoran Živković, lider Nove stranke napustili su sastanak neposredno pre njegovog završetka.\n"Predstavnici vlasti tokom razgovora pokazali su da nemaju apolutno nikakvu želju da promene bilo šta po pitanju slobode medija i fer i poštenih izbora", rekao je Aleksić novinarima ispred Fakulteta političkih nauka gde se održavala nova runda dijaloga vlasti i opozicije o izbornim uslovima.\nAleksić i Obradović su najavili da će stranačkim organima svojih partija predložiti da bojkotuju izbore i da više ne učestvuju u radu okruglog stola sa predstavnicima vlasti.\nDeo članova Saveza za Srbiju, Miroslav Aleksić i Boško Obradović ispred FPN-a\n"Najavljivanje bojkota i ulazak u bojkot šest, sedam meseci ranije pomaže vlastima, a ne nama", ocenio je Živković.\nOn smatra da opozicija bez odgovora na pitanje šta radi posle bojkota ne treba da ulazi u tu "avanturu".\n"Nego da nađemo način da 2020. godina za (Aleksandra) Vučića (predsednika Srbije) bude, u najmanju ruku, ono što je (Slobodanu) Miloševiću (bivšem predsedniku SR Jugoslavije i Srbije) bila 1996. godina kada je opozicija pokupila vlast u 20-ak najvećih gradova u Srbiji", poručio je Živković.\nNa sastanku su ostali do kraja predsedavajući SzS Nebojša Zelenović i predsednik Demokraske stranke Zoran Lutovac.\nVesić: SNS neće da razgovara o tome kako mediji treba da rade\nGoran Vesić iz vladajuće Srpske napredne stranke (SNS) i zamenik gradonačelnika Beograda izjavio je da SNS neće pristati na zahteve opozicije "da se Aleksandru Vučiću zabrani bavljenje politikom" i da se "nezakonito promeni sastav Regulatornog tela za elektronske medije (REM)".\nOn je izjavio da današnji razgovor nije bio o medijima.\n"Nemaju šta političke stranke da pričaju o medijima. Mi smo pričali o zastupljenosti političkih stranka u medijima", izjavio je Vesić.\nOn je poručio da SNS neće pričati o tome kako mediji treba da rade.\n"Podsetili smo ih (opoziciju) da je set medijskih zakona donet 2014. godine i da su u donošenju učestvovala sva medijska udruženja", naveo je Vesić.\nOn je rekao da je predstavnicima dela opozicije bila važna samo rasprava o RTS-u i REM-u.\n"Iz jednostavnog razloga što lider te opozicije, odnosno Dragan Đilas (predsednik Stranke slobode i pravde) ima svoje sekunde koje prodaje na RTS-u", naveo je Vesić.\nPredstavnici vlasti naveli su da imaju volju za sve što je u skladu sa zakonom, pa se zalažu da se formira skupštinski Nadzorni odbor koji bi pratio izbore i da se popune prazna mesta u REM-u.\nUpitan kako objašnjava nalaze CRTE da je na izborima za grad Beograd, marta prošle godine, u medijima sa nacionalnom frekvencijom odnos pojavljivanja vlasti prema vremenu koji je imala opozicija četiri prema jedan, Vesić je odgovorio "zato što mi radimo."\nKako je najavio, SNS će učestvovati i dalje u ovom dijalogu ako ih, kako je rekao, organizatori budu zvali.\nAntonijević: Sastanak se ne može nazvati konstruktivnim\nJedan od organizatora dijaloga, izvršni direktor Fondacije za otvoreno društvo Milan Antonijević izjavio je da današnji okrugli sto ne može nazvati konstruktivnim.\n"Ne znam koliko bih mogao da imam optimizma, iscrpljujeće je na ovakav način razgovarati. Dali smo sve kapacitete i energiju da pred učesnike stavimo određena pitanja. Videćemo koliko smo u tome uspeli", rekao je Antonijević.\nOn je najavio da će sledeći sastanci biti 5. i 9. septembra, a da će teme biti birački spiskovi i prava birača.\nNova, treća po redu runda okruglog stola vlasti i opozicije počela je u ponedeljak nešto posle 10 sati ujutru na Fakultetu političkih nauka u Beogradu, a glavna tema sastanka su bili mediji.\nZa javnost su bila otvorena samo uvodna izlaganja eksperata iz ove oblasti, nakon čega je sastanak nastavljen iza "zatvorenih vrata" po takozvanom Četam haus pravilu, po koma se ne citiraju učesnici u razgovoru.\nPoruke predstavnika medija\nPredstavnici medijskih udruženja ukazali su tokom sastanka na neravnopravan tretman koji imaju na tržištu, na pretnje prema novinarima i na težak položaj na lokalu usled izloženosti poltičkim i ekonomskim pritiscima.\nPredstavnik Nezavisnog udruženja novinara Srbije (NUNS) Dragan Janjić izašao je nakon prvog dela sastanka, s obzirom da je to udruženje i najavilo da će prisustvovati samo otvorenom delu. "Mi sve što imamo smo definisali u papirima koje smo ostavili, a ponovili smo naše ključne stavove", rekao je za Radio Slobodna Evropa (RSE) predstavnik Izvršnog odbora NUNS-a Dragan Janjić po izlasku sa sastanka.\n"Osnovni zadatak vlasti u jednom društvu treba da bude da obezbedi uslove da osnovne informacije i politički stavovi budu kontinuirano dostupni najširem sloju stanovništva. Situacija je ovde katastrofalna što se toga tiče. 80 odsto stanovništva se, prema istraživanju, informiše iz mejnstrim medija koji uglavnom ne daju ni drugačije političke stavove niti se bave temama koje bi na ovaj ili onaj način mogle biti golicave za vlast", rekao je Janjić. "To treba promeniti, to je naša poruka i sadašnjim i budućim vlastima", dodao je predstavnik NUNS-a.\nJanjić je rekao i da je "situacija sa medijima žalosna" i da su potrebne krupnije promene.\nPredstavnici Udruženja novinara Srbije (UNS) nisu se pojavili, a uoči sastanaka su saopštili "da ne mogu da učestvuju na sastanku sa kojeg je izveštavanje zabranjeno".\nStojan Marković, predstavnik Asocijacije lokalnih nezavisnih medija Local Press rekao je na sastanku da su mediji na lokalu konstantno izloženi pritiscima – i ekonomskim i političkim.\n"Preovlađujući model pritiska je finansiranje", rekao je Marković dodavši i da na lokalne vlasti imaju potpuno izokrenuto viđenje toga šta je javni interes i čime bi mediji trebalo da se bave. "Pa se javni interes sagledava u tome da se od lokalnih medija isključivo traži da izveštavaju šta rade gradonačelnici, predsednici opština, gradska i opština veća i ostali organi lokalne samouprave i to je jedno što vlast, a sve mi se čini i opozicija prepoznaju kao javni interes i teme od javnog značaja na svojoj teritoriji", rekao je Marković.\nStevan Ristić, predstavnik Asocijacije medija i direktor nedeljnika 'Vreme', rekao je da su uslovi finansiranja medija neravnopravni i kao primer je istakao da su javna preduzeća od 2012. godine raskinule sve ugovore sa nedeljnikom u kome radi. Istovremeno, dodao je, javni novac dobijali su mediji koji su, kako je istakao, dokazano kršili pravila struke.\n"Zahtevamo da vlast pod hitno obustavi podršku – političku, moralnu i finansijsku – medijima koji kontinuirano krše Zakon o javnom informisanju i medijima, Zakon o elektronskim medijima, Kodeks novinara Srbije, koji neprestano šire nacionalnu i drugu mržnju", rekao je Ristić podsetivši na istraživanje portala KRIK po kome su tokom pola godine na naslovnicima tabloida preko 400 puta objavljene informacije koje se mogu smarati lažnim vestima, neutemeljenim ili informacijama koje je nemoguće proveriti.\nPredstavnici ekspertskih nevladinih organizacija koje se bave izbornim procesima u Srbiji Centar za slobodne izbore i demokratiju (CeSID), Centar za istraživanje, transparentnost i odgovornost (CRTA) i Transparentnost Srbija, prethodno su izneli svoje predloge za poboljšanje trenutne situaciji kada su u pitanju mediji.\nCeSID je izneo 10 preporuka za slobodnije i fer izbore, a jedna od njih je pokretanje procedure za izbor novih članova Regulatornog tela za elektronske medije (REM).\nPredstavnik CeSID-a Bojan Klačar rekao je da je, takođe, potrebno definisati jasne i kratke rokove u statutu REM-a za odlučivanje o prijavama. "I da se propiše obaveza da REM jednom u 15 dana obaveštava javnost o tome kako su postupili po tim prijavama".\nPredstavnik CRTE Raša Nedeljkov istakao je da je sadašnji rad REM-a, odnosno njihovo postupanje po prijavama, netransparentno.\n"Ono što mi tražimo jeste da se obrazložene odluke REM-a objavljuju transparentno i javno i mislimo da je veoma važno da u politički intenzivnim trenucima kakav je izborni proces, REM mora da reaguje mnogo brže, kako bi njihova reakcija imala smisla", rekao je Nedeljkov.\nOn je naveo i da CRTA takođe primećuje veliki disbalans u predstavljanju kandidata u predizborno vreme. Kao primer, naveo je izbore za grad Beograd marta prošle godine, za koje navodi da je u medijima sa nacionalnom frekvencijom odnos pojavljivanja vlasti prema vremenu koji je imala opozicija četiri prema jedan.\nNemanja Nenadić iz Transparentnosti Srbija rekao je da je ta organizacija prepoznala 22 problema, od kojih se jedan deo odnosi na oglašavanje u vreme kampanje. On je kao primer naveo da su pojedine TV stanice uživo prenosile ili odloženo emitovale čitave stranačke mitinge.\n"To je bilo dopušteno prema tumačenjima i uputstvima koje je dao REM, ali je u suštini njihovo tumačenje kako se te stvari dovijaju potpuno nesprovodivo i trebalo bi, umesto takvog tumačenja, uvesti potpunu zabranu zato što je apsolutno nemoguće ostvariti pod istim uslovima prenose svih učesnika u kampanji", rekao je Nenadić na sastanku.\nKo se od političara odazvao sastanku\nNa sastanak su došli predstavnici Srpske napredne stranke Vladimir Đukanović, Vladimir Orlić i zamenik gradonačelnika Beograda Goran Vesić, kao i Žarko Obradović iz Socijalističke partije Srbije, koalicionog partnera SNS-a .\nOpoziciju su predstavljali predsednik Demokratske stranke Zoran Lutovac, predsednik Zajedno za Srbiju i predsedavajući Saveza za Srbiju Nebojša Zelenović, predsednik pokreta Dveri Boško Obradović, potpredsednik Narodne stranke Miroslav Aleksić.\nZoran Lutovac (DS), Nebojša Zelenović (SzS) i Aleksandar Ivanović (SDS)\nDomaćin skupa, dekan FPN Dragan Simić, rekao je na početku skupa o medijima da su izbori jezgro političkog dešavanja i mera legitimitet i legaliteta nekog društva, a da je jednak pristup medijima "jezgro jezgra".\nNa samom početku, i predstavnik Fonda za otvoreno društvo MIlan Antonijević, okupljene je obavestio da su dobili pismo vlasnice Kanala 9 Maje Pavlović koja već danima štrajkuje glađu.\nVlast i opozicija su do sada održali dva okrugla stola o izbornim uslovima u Srbiji. Prvi je održan u utorak, 30. jula na Fakultetu političkih nauka u Beogradu, a drugi 9. avgusta kada se razgovaralo na temu finansiranja izbornih kampanja.\nNaredna dva sastanka će biti posvećena biračkom spisku i pravu birača da na izborima učestvuju bez pritiska, najavio je Milan Antonijević u intervjuu za Radio Slobodna Evropa.


C. Gora / Poruke mržnje iz Budve: “Ujedinit ćemo srpske zemlje i osloboditi srpsko more” – Dijalog\nC. Gora / Poruke mržnje iz Budve: “Ujedinit ćemo srpske zemlje i osloboditi srpsko more”\nUprkos protivljenu crnogorskih vlasti, i prvobitne najave da će skup biti zabranjen, u Mediteranskom centru u Budvi, u organizaciji fantomske organizacije Srpski narod Boke obilježen je vijek od Podgoričke skupštine.\nDogađaju kojim je obilježeno 100 godina od ujedinjenja Srbije i Crne Gore pod dinastijom Karađorđevića prisustvovali su čelnici prosrpskog Demokratskog fronta, političari iz Srbije, a nije bilo najavljenog mitropolita crnogorsko primorskog Amfilohija.\nDržavni vrh Crne Gore je u više navrata upozorio da je proslava Podgoričke skupštine provokacija i pokušaj stvaranja novih podjela. Kako su ponovili, proslave tog i sličnog tipa nisu orijentacija zvanične Crne Gore i nastavak su aktivnosti usmjerenih u cilju obnavljanja podjela u našem društvu.\nNo, uprkos svim tim najavama, u Budvi je proslavljena Podgorička skupština, a dominirala je skandalozna poruka koja negira postojanje crnogorske nacije.\nMoglo se čuti da su “Crnogorsci Srbi, da je važno da se srpski narod ujedini, da će režim Mila Đukanovića biti poražen, te da će osloboditi srpsko more”.\nBivši predsjednik Crne Gore i premijer SRJ Momir Bulatović istakao je da vijek državnog ujedinjenja Boke kotorske i Crne Gore sa Srbijom u Kraljevinu Srba, Hrvata i Slovenaca predstavlja “veliki datum naše prošlosti”.\n“Prije 100 godina, svaki Bokelj od Debelog brijega do Spiča znao je da nije Crnogorac, a svaki je Crnogorac znao da je Srbin”, poručio je protojerej Srpske pravoslavne crkve, stavrofor Momčilo Krivokapić – arhijerejski namesnik bokokotorski.\nIstoričar Aleksandar Raković, kojem je zabranjeno da uđe u Crnu Goru, optužio je crnogorskog predsjednika Mila Đukanovića i premijera Duška Markovića da su pokušali da im zabrane da se obrate na svečanostima povodom srpskog oslobođenja i ujedinjenja.\n“U tome nijesu uspjeli. Budimo strpljivi. I ovaj pokušaj okupacije identiteta u Crnoj Gori i srpske Crne Gore neće biti vječan. Ujedinit ćemo srpske zemlje i oslobodit ćemo srpsko more”, istakao je Raković.


Srbija na Top 10 listi holandskog Ministarstva poljoprivrede - AgroSmart\nSrbija na Top 10 listi holandskog Ministarstva poljoprivrede\nSrbija se našla na Top 10 listi holandskog Ministarstva poljoprivrede po napretku u deset ključnih tačaka ostvarenom u agrarnom sektoru u 2020. godini, koja je, osim što će ostati upamćena po najgoroj globalnoj krizi izazvanoj pandemijom koronavirusa, donela i neke pozitivne promene.\nAgro sektor Srbije je odoleo korona oluji, pri čemu su višegodišnji programi saradnje, inovativne inicijative, usmeravanje regulative, regionalna saradnja, razvoj e-trgovine, kao i održivost proizvodnje, ostali su na pravom putu i napredovali.\nJedan od najjačih i najkonkurentnijih agrosektora u Srbiji je uzgoj voća konstatuju holandski agri stručnjaci već u prvoj rečenici analize, koja je objavljena na zvaničnom sajtu Ministarstva poljoprivrede.\n“Kriza je imala neto pozitivan efekat na prodaju poljoprivrednih proizvoda. Dok su srpski poljoprivredni proizvođači povećali prinose za 10,3 posto u 2020. godini, uzgajivači voća i povrća su povećali prodaju za čak 20 procenata, usled promene potrošačkih navika u doba pandemije“, navodi se u tekstu.\nPored trenda rasta proizvodnje, Holanđani podsećaju da se u Srbi uveliko završava projekat Horti centar Adria zamišljen kao logističko-obrazovni centar, a koji realizuju Balkan Grinhaus i KG Grinhaus BV&KG Sistems.\nOvo neće biti samo izložbeni salon najnovijih tehnologija i opreme, već i mesto gde će poljoprivrednici iz Srbije i zemalja u okruženju moći da se upoznaju sa sofisticiranim stakleničkim tehnologijama i upotrebom energetski efikasnih i održivih rešenja u poljoprivredi, napominje se u analizi.\nDalje se navodi da Holandija želi da zaključi ugovore o saradnji sa srpskim proizvođačima voća, ali i sa obrazovnim ustanovama u voćatrskom sektoru u Srbiji.\nPosebno se apostrofira inicijativa Vlade Srbije, odnosno Ministarstva poljoprivrede u okviru CEFTA sporazuma za uvođenje Sistema jedinstvenog fitosanitarnog sertifikata, kao dostignuće u otklanjanju barijeta i u unapređivanju trgovinske razmene poljoprivrednih proizvoda u regionu.\nKao četvrti važan uspeh Srbije Holanđani ističu uspostavljanje šest zelenih koridora Zapadnog Balkana, koji su postali operativni već u roku od mesec dana od izbijanja korona virusa. Napominju da je to bila prva zajednička aktivnost carinskih službi CEFTA sporazuma, koja je pokazala da su Srbija i region Zapadnog Balkana brže reagovali na kriznu situaciju od ostatka Evrope.\nPored toga, holandski agro stručnjaci ukazuju i na porast elektronske trgovine koji je zabeležen u svim zemljama širom sveta, pa i u Srbiji. Konstatuju brzi zaokret potrošača ka kupovini putem interneta, što je po njima jedna od neočekivano pozitivnih promena u srpskoj agroekonomiji ove godine.\n“U aprilu 2020. godine, na prvom vrhuncu pandemije u Srbiji, kupovina putem interneta u onlaljn prodavnicama poljoprivrednika zabeležila skok od preko 400 posto za manje od godinu dana“, naglašava se u analizi.\nDigitalizacija poljoprivrede u Srbiji, nastavlja se dalje, brzo uzima maha. Poljoprivreda je konzervativan sektor i obično treba vremena da se uvedu inovacije u svakodnevnu praksu. Međutim, globalna pandemija naterala je srpske poljoprivrednike da traže nove tehnologije. Ovo su podržali Ministarstvo poljoprivrede i državna poljoprivredna savetodavna služba.\nSrpski poljoprivrednici se sada nalaze u okruženju u kojem se ekonomija može zaustaviti i restartovati u momentu za šta će najvažniji biti otpornost, novi poslovni modeli i trajno prilagođavanje.\nNaročita pažnja je u analizi posvećena Berlinskom procesu, kao inicijativi čiji je cilj jačanje regionalne saradnje na Zapadnom Balkanu i pomoć integraciji ekonomija našeg regiona u Evropsku uniju. Ocenjuje se da će ova inicijativa suziti jaz između regiona i EU, da će biti katalizator za dublju regionalnu ekonomsku integraciju i odskočna daska ka jedinstvenom tržištu EU.\nSrbija je najveći proizvođač poljoprivrednih i prehrambenih proizvoda na Zapadnom Balkanu. U regionu CEFTA, Srbija obezbeđuje najmanje polovinu regionalne proizvodnje različitih poljoprivrednih proizvoda.\nNajjači podsektor je proizvodnja voća, ali srpske plantaže takođe učestvuju sa više od jedne polovine u regionalnoj proizvodnji kukuruza, ječma, šećerne repe i soje, primećuju u Holandiji.\n“Srbija je drugi najvecći proizvođač soje u Evropi, odmah posle Italije, sa potencijalom da dostigne lidersku poziciju. U 2019. godini, Srbija je imala udeo od jedne četvrtine u ukupnoj proizvodnji soje u EU. U 2020, ovaj udeo će verovatno biti veći.\nProcenjujući proizvodnju soje sa nivoa evro-regiona, AP Vojvodina je na prvom mestu među više od 300 evropskih regiona.\nU tekstu se dodaje da je procenjena ukupna površina useva pod pšenicom u Srbiji 2020. oko 600 hiljada hektara, pet posto više nego prethodne godine, uglavnom zbog visokih cena pšenice tokom 2019/20.\nProizvodnja kukuruza za 2020/21 procenjuje se na 8,0 miliona metričkih tona, gotovo 10 procenata više u odnosu na prethodnu godinu. Izvoz kukuruza u Srbiji od 3,2 miliona tona u 2019/20. bio je rekordan, samo su neke činjenica navedenih u tekstu holandskog Ministarsva poljorpivrede.\npoljoprivreda secerna repa soja srbija voće


U ovim zemljama najviše se pije kafa\nM. P. 4. oktobra 2020. 04:12\nNedavno je bio Međunarodni dan kafe. U to ime smo popili još jednu šoljicu našeg omiljenog toplog napitka. U kojim zemljama se najviše pije kafa?\nSve vrste kafe volimo, a sudeći po broju ljudi koji svakodnevno sede po kafićima u našoj zemlji i konzumiraju ovaj topli napitak, nismo jedini.\nIsta navika prisutna je i u većem delu sveta, ali ipak nigde kao u Evropi. To potvrđuje i rang-lista zemalja u kojima se najviše pije kafa (države su rangirane na ovoj listi po broju kilograma konzumirane kafe po stanovniku).\nKao što smo već napomenuli, najviše kafe se pije u evropskim zemljama, ali ne u onim koje vam prvo padaju na pamet. Italija i Francuska, na primer, zauzimaju tek trinaesto i osamnaesto mesto, iako su navodno poznate po svojoj kulturi ispijanja kafe.\nBrazil, zemlja u kojoj se proizvodi čak trećina kafe na svetu, zauzima ne baš visoko petnaesto mesto, dok Srbije nema ni među prvih dvadeset.\nIma pozitivne efekte, ali previše kafe može izazvati ove probleme\nVerovali ili ne, kafa se najviše pije u nordijskim i zemljama Beneluksa. Finska zauzima prvo mesto na listi, a za njom slede i ostale države iz ovih regiona.\nPogledajte u nastavku kako izgleda kompletna lista 20 zemalja u kojima se najviše pije kafa (po stanovniku):\nFinska – 12 (kg kafe po stanovniku godišnje)\nNorveška – 9.9\nDanska – 8.7\nHolandija – 8.4\nŠvedska – 8.2\nŠvajcarska – 7.9\nBelgija – 6.8\nLuksemburg – 6.5\nKanada – 6.2\nBosna i Hercegovina – 6.1\nAustrija – 5.9\nItalija – 5.8\nSlovenija – 5.8\nNemačka – 5.5\nGrčka – 5.4\nFrancuska – 5.1\nHrvatska – 4.9\nKipar – 4.8


Атанасковић и Кацумата о јапанским инвестицима у Србији\t| Arhiva internet prezentacije Ministarstva privrede do 31. avgusta 2021. godine\nAtanasković i Kacumata o japanskim investicima u Srbiji\nMinistarka privrede Anđelka Atanasković razgovarala je danas sa ambasadorom Japana Takahiko Kacumatom o daljem razvoju privredne saradnje, posebno o japanskim investicijama u Srbiji.\nSagovornici su se složili da su bilateralni odnosi dve zemlje tradicionalno dobri i prijateljski, ali da postoji obostrani interes za njihovo intenziviranje.\nAtanasković se zahvalila ambasadoru na japanskim investicija u Srbiji i podsetila da je Ministarstvo privrede sredstvima podsticaja podržalo dva projekta zahvaljujući kojima se ulaže više od 407 miliona evra i zapošljava 2.223 novih radnika.\nMinistarka je istakla da je cilj da još više japanskih kompanija započne sa poslovnim aktivnostima u našoj zemlji imajući u vidu vrhunsku tehnologiju koju poseduju, visoki korporativni standard i organizaciju proizvodnje koja je na najvišem nivou.\n„Moj zadatak kao ministra privrede je, između ostalog, i ravnomeran privredni razvoj svih delova naše zemlje. Zato bih iskoristila ovu priliku i pozvala japanske investitore da razmotre mogućnost ulaganja u centralnoj i južnoj Srbiji gde je obezbeđena neophodna infrastruktura, autoput, aerodromi u Nišu i Kraljevu, ali i obrazovana radna snaga i mreža srednjih stručnih škola“, rekla je Atanasković.\nPoslovni ambijent biće još više unapređen izgradnjom autoputeva kojima će Srbija biti povezana sa susednim zemljama – Bosnom i Hercegovinom i Crnom Gorom, istakla je ona i podsetila da je zahvaljujući dobroj saobraćajnoj povezanosti sa ostalim susedima naša zemlja povezana sa tržištem Evropske unije.\n„Kompanije Nidec-a vodeći su brendovi u svojim oblastima, a izabrali su Srbiju za ulaganja upravo zbog njenog geostrateškog položaja jer predstavlja most ka EU, ali i zbog prijateljskih odnosa i gostoprimstva koje Srbija gaji prema Japanu“, rekao je Kacumata.\nNavodeći da je u ovom trenutku fokus japanskih investicija bio na severu Srbije, on je izrazio nadu da će oni početi da ulažu i u ostalim delovima kada se upoznaju sa potencijalima posebno imajući u vidu saobraćajno povezivanje regiona Zapadnog Balkana izgradnjom autoputeva.\nPočetna»Vesti»Atanasković i Kacumata o japanskim investicima u Srbiji


Buđenje Kundalini duhovne energije, kao i buđenje i aktiviranje čakri je proces koji je usko povezan sa duhovnim nivoom pojedine osobe. Sledeća tabela sadrži rezultate istraživanja zasnovanog na duhovnoj nauci, u kojoj se vidi da samo određeni duhovni nivo pokrene Kundalini koja protiče Centralnim kanalom budeći različite čakre. Buđenje Kundalini duhovne energije počinje kada osoba dostigne duhovni nivo iznad 60%.\nČakra koja se budi\nU današnje vreme, posebno u nju ejdž krugovima, često se razgovara o čakrama. Spominje se da su pojedine čakre otvorene ili zatvorene i diskutuje se o tome kako pojedinu čakru treba da stavimo u ravnotežu. Ovo je pogrešno verovanje jer (pogledati prethodnu tablicu ) se čakre ne aktiviraju sve dok duhovni nivo osobe ne poraste do gore spomenutog, određenog duhovnog nivoa. Kod većine ljudi, čakre su uglavnom mirne i neaktivne. Ono što se ustvari oseća je aktiviranje ćetne, koja je poznata i kao pran-šakti, ili vitalna energija. Na primer, aktiviranje ćetne, koja se snažno oseća u području srca, pogrešno se tumači kao aktivnost čakre.


Na tabiji Novopazarske tvrđave arheolozi u nastavku iskopavanja pronašli "zindan" i temelje kasarne | TRT Bosanski\nZindan je najvjerovatnije stariji objekat od bedema, otkriveni temelji kasarane građane u vrijeme sultana Abdulaziza\n06.10.2020 ~ 19.10.2020\nArheolog na projektu Mustafa Baltić kaže da je postojanje "zindana" na ovom mjestu bilo poznato javnosti ali da ranije nije bilo moguće utvrditi njegove gabarite, da li je građen prije ili poslije tvrđave ili istovremeno.\n"Daljim iskopavanjima vidjet ćemo da li se 'zindan' nastavlja prema baruthani, da li je baš bio 'zindan' ili nešto drugo. Najvjerovatnije je stariji objekat od bedema (utvrđenja). U ambijetalnom smislu može se reći da je 'zindan' bio povezan sa kulom Džephanom od ranije", rekao je Baltić za Anadolu Agency(AA), dodavši da se o periodu gradnje preciznije može govoriti nakon detaljnijih istraživanja.\n"Tačno se vidi sa koje strane je nadgrađivana i napadana, ovaj dio tabije iz 18. stoljeća, ali su ovi objekti poput zindana dosta stariji", konstatirao je i naglasio da još nemaju arheoloških dokaza za tačan period gradnje objekta povezanog sa zindanom.\n"Kada smo skinuli prvi sloj zemlje naišli smo na ostatke zindana, čiji ulaz postoji sa spoljašnje strane utvrđenja, otkrili smo krov zindana. Trenutno radimo na iskopavanju i datovanju, kao i statiku zindana. On će biti otkriven, s obzirom da je, najvjerovatnije, kompletan sačuvan, i vidjeti ćemo mogućnost restauracije", rekao je Baćićanin.\n"Danas se može jasno reći da se današnja zgrada biblioteke nalazi na temeljima kasarne koja je sagrađena za vrijeme osmanskog sultana Abdulaziza", kazao je on posjetivši da je još prošle godine potvrđeno da se tu nalazio vojni dom iz osmanskog perioda.\nUz podršku lokalne samouprave Novog Pazara arheološka iskopavanja u cilju otkrivanja kule "Džephane" započeta su prošle godine ali je tokom arheoloških aktivnosti, pored kule, otkriven objekat kompletno sačuvane baruthane, pronađeni su ostaci prvog palisadnog utvrđenja koje je postavio osnivač grada Isa-beg Isaković u 15. vijeku, kao i mnogo zidina sa smislom postojanja na tom lokalitetu.\nprkos svim nedaćama, grad New York nastavlja oduševljavati posjetioce i stanovnike te ih još jednom podsjeća zbog čega je dobio titulu ”grada koji nikada ne spava“


Finalni turnir EHF kupa na kome je trebalo da nastupi i jedini preostali srpski predstavnik u Evropskim takmičenjima, Naisa iz Niša- otkazan je! Tako je, zbog virusa Kovid-19 odlučeno na online sednici Evropske rukometne federacije.\nNaisa tako neće biti u prilici da ponovi uspeh iz 2007.godine, kada je ovaj trofej završio u vitrinama niškog kluba, po čemu ovaj klub izdvaja od svih ostalih niških sportskih kolektiva.\nZavršnica EHF Čelendž kupa trebalo je da bude odigrana 20.juna, a Naisa je u polufinalu trebalo da se sastane sa Lokomotivom iz Zagreba, koja je trofej Čelendž kupa osvojila pre 2 godine. U drugom polufinalu trebalo je da igraju dve španske ekipe, a da pobednici dva polufinala, odmah nakon toga odlučuju i o ovogodišnjem osvajaču ovog evro-kupa!\nTrener Naise Svetislav Jovanović kaže da nije iznenađen ovakvom odlukom međunarodne rukometne federacije, ali da mu je žao igračica koje su igrama zaslužile da se bore za trofej.\nNaisa je tako postala najveći gubitnik od svih niških klubova zbog Korona virusa, jer su planovi ambicioznog rukovodstva bili da se na sva tri fronta gura do samog kraja, što je ekipa bila na najboljem putu i da realizuje.\nDa podsetimo, pored završnog turnira EHF Čelendž kupa Naisa je izborila i finalni turnir domaćeg kupa, u kome bi, u polufinalu trebalo da se sastane sa ekipom Bora što praktično obećava i samo finale.\nI u prvenstvu je Naisa zadržala šanse da se bori za državnog prvaka, jer se 3 kola pre kraja osnovnog dela prvenstva, kada je šampionat prekinut, nalazi na trećem mestu. Ambicije pred plej of bile su visoke, jer se Naisa, pre drugog dela prvenstva osetno pojačala.\n-Nisam optimista ni za skori nastavak domaćeg šampionata i završnice kupa. Hala “Čair” je i dalje Kovid bolnica, a tim je raspušten. Dugo smo selektovali tim za najviša dela, tako da u svojim redovima imamo igračice i iz Crne Gore i Severne Makedonije. Sve i da hoćemo, nemamo način da ih okupimo, jer su granice za putnički saobraćaj i dalje zatvorene- “iz izolacije” komentariše strateg Nišlijki Svetislav Beli Jovanović.\nUkoliko se krene od toga da je za kvalitetne pripreme potrebno 8-12 nedelja, jasno je kad bi u regularnim uslovima prvenstvo moglo da bude nastavljeno. Kad je već evropska rukometna federacija otkazala sva takmičenja u junu, malo je verovatno da bi rukometna takmičenja u Srbiji mogla da budu nastavljena u tom periodu.\nDa zaključimo, Naisa je ostala bez šanse da se bori za Čelendž kup, a da li će i kada biti u prilici da se bori u završnicama za domaće trofeje biće jasno narednih dana.


Putin: Zloupotreba uloge dolara kao rezervne svetske valute – Bankar.rs\nHome/SLIDER/Putin: Zloupotreba uloge dolara kao rezervne svetske valute\nUlogu američkog dolara kao svetske rezervne valute zemlja izdavalac koristi kao sredstvo pritiska na ostatak sveta, izjavio je juče ruski predsednik Vladimir Putin na plenarnoj sednici na Međnarodnom ekonomskom forumu u Sankt Peterburgu (SPIEF).\nPutin je rekao da institucije globalnog finansijskog sistema koje su osnovane pre više decenija ne uzimaju u obzir nastanak novih ekonomskih centara, rastuću ulogu regionalnih valuta i promenu ravnoteže snaga i interesa.\n“Očigledno je da ove duboke promene zahtevaju prilagođavanje međunarodnih finansijskih organizacija, preispitivanje uloge dolara, koji je, time što je postao rezervna svetska valuta, sada postao i instrument pritiska zemlje izdavaoca na ostatak sveta”, rekao je predsednik Rusije, a javio izveštač Tanjuga iz Sankt Peterburga.\nPrema njegovom rečima, “to je velika greška” američkih finansijskih i političkih vlasti, kojom “potkopavaju svoju dominaciju” jer “poverenje u dolar opada”.\nPutin je dodao da se Rusija zalaže za stvaranje globalne banke podataka sa najboljim razvojnim praksama u različitim sferama, kao i da bi proces unapređenja globalnog finansijskog sistema trebalo da uzme u obzir težnje i interese zemalja u razvoju koje sprovode aktivnosti na modernizaciji svojih industrija, agrobiznisa i sistema u socijalnom domenu.\nDolar Predsednik Rusije Vladimir Putin Zloupotreba\nPregled štampe - nedelja 08.06.2019.


17:28 >> 20:33\nBundes liga: Ludnica u Dortmundu, "milioneri" vodili 4:0, ali ostali bez dva boda, pao i Bajern\nU komšijskom derbiju, Borusija iz Dortmunda je posle 25 minuta vodila 4:0 protiv Šalkea, ali na kraju - 4:4!\nBundes liga: Štutgart produbio agoniju "milionera"\nPosle dobrog starta - kriza "milionera". Štutgart je na svom terenu pobedio Borusiju iz Dortmunda - 2:1 u prvom meču 12. kola Bundes lige.\nZna se ko je gazda u Nemačkoj: Bajern razbio "milionere"\nPosle odlaska Karla Anćelotija sa kormila, Bajern igrao kao preporođen. U derbiju Nemačke, Bavarci su lako pobedili Borusiju u Dortmundu - 3:1 (2:0), u 11. kolu Bundes lige.\nBundes liga: Kostić srušio bivši klub (VIDEO)\nSrpski reprezentativac Filip Kostić postigao je gol za Hamburger, koji je na svom terenu pobedio Štutgart 3:1 u 11. kolu Bundes lige.\nBundes liga: "Milioneri" opet zaribali, Bajern lider\nBundes liga: "Milioneri" prosuli pobedu, Bajern jedva\nBundes liga: Nastavljena agonija Zvezdinog rivala u LE\nKeln je prošle sezone bio sjajan u Bundes ligi, ali ove "jarčevi" su u velikoj krizi. Ni posle osam kola nisu osetili slast pobede i sa samo bodom su "fenjeraši" u šampionatu Nemačke.\n17:24 >> 21:28\nBundes liga: "Milioneri" evrogolovima zadržali pol poziciju\nBajern kiksira na startu sezone, a to je iskoristila Borusija, koja je suvereni lider Bundes lige. "Milioneri" su slavili u Bavarskoj protiv Augzburga - 2:1.


Nezavisnost je zatvoreno pitanje\nŠef Međunarodne civilne kancelarije na Kosovu Piter Fejt izjavio je da je nezavisnost Kosova nepovratan proces i da je inicijativa Srbije o Kosovu nepotrebna. Fejt je na konferenciji u Prištini, upozorio Srbiju da neće moći ka evropskim integracijama ukoliko ometa uspostavljanje Eulexa.\nNezavisnost Kosova je zatvoreno pitanje a inicijativa Srbije o Kosovu ne pomaže aktuelnim procesima, izjavio je šef Međunarodne civilne kancelarije na Kosovu, Piter Fejt.\nFejt je rekao da je status Kosova rešen na osnovu plana Martija Ahtisarija i taj se proces ne može vratiti unazad. Fejt je kazao da Srbija ima legitimno pravo da zatraži mišljenje Međunarodnog suda pravde o pravnoj zasnovanosti proglašenja nezavisnosti Kosova, ali da ta inicijativa ne može pomoći kako je rekao ‘trenutnim okolnostima’.\n“Nezavisnost Kosova je nepovratan proces, o kome više nema pregovora i to pitanje je zatvoreno. To moramo imati u vidu u našem budućem delovanju”, rekao je Fejt.\nFejt je najavio da će ove nedelje na Kosovu boraviti komesar za proširenje Oli Ren, kako bi pružio podršku misiji Evropske unije. Fejt, koji je i predstavnik Evropske unije na Kosovu, pozvao je Srbiju da ne ometa raspoređivanje Eulexa.\n“Našim srpskim prijateljima mora biti jasno da nije moguće da se Srbija približi institucijama EU sve dok stvara probleme i ometa proces uspostavljanja Eulexa”, rekao je Fejt, dodavši da je Evropska unija spremna da preuzme veću ulogu na Kosovu preko pravosudno-policijske misije Eulex.\nMeđunarodni civilni predstavnik je ovo izjavio na konferenciji o ‘Osnovama spoljne politike Kosova’ koju je organizovao ‘Klub za spoljnu politiku’. To je nevladina organizacija koju čine poznati intelektualci a njihov motiv je da organizuju debate na kojima će se razmatrati razvoj kosovske diplomatije.\nMnogi učesnici su ukazali na korake koje je neophodno da Vlada Kosova preduzme kako bi vodila uspešnu spoljnu politiku.\nKosovski publicista Veton Suroi je kritikovao vlasti što ni posle osam meseci od proglašenja nezavisnosti nisu usvojile nijedan dokument čime bi intitucionalnim putem bila potvrđena spoljna politika.\n“Za izgradnju spoljne održive politike potrebna je saglasnost unutar društva oko osnovnih priotiteta države kako za kratkoročni tako i dugoročni period”, rekao je Suroi.\nLjuljzim Peci iz instituta ‘Kipred’ istakao je važnost definisanja nacionalnih interesa, koji bi činili osnovu državne spoljne politike.\n“Sada kada smo država a ne definišemo dobro svoje interese u tom slučaju nećemo imati efikasnu spoljnu politiku”, rekao je Peci.\nPoznavaoci prilika na Kosovu često optužuju Vladu a posebno Ministarstvo inostranih poslova da nisu učinili dovoljno u procesu priznanja nezavisnosti, s obzirom da je od 192 zemlje članice UN, Kosovo priznalo 47 država.


Bartolomeo Bove i njegov prijatelj Juka Igrape, ronili su, snimali i fotografisali podvodni svet u Formoso reci u Brazilu, kada su se odjednom našli toliko blizu zelenoj anakondi, najvećoj zmiji na svetu, da im je kako sami tvrde, istog momenta zastalo srce. Ovaj krupni reptil može porasti do sedam metara u dužini i težiti devedeset kilograma, dok neretko može biti viđen kako leži na rečnom dnu, gde su ga i ovi ronioci videli.\nNa fotografijama možemo videti da se anakonda prilično približila roniocima, izbacujući svoj viljuškasti jezik njušeći vazduh. Posle kraćeg vremena, deluje kao da su ronioci dosadili zmiji, koja se jednostavno okrenula i nastavila drugim putem, ali je Bove odlučio da je prati kako bi kreirao još nekoliko kadrova. Uskoro se roniočeva upornost isplatila i on je uspeo da kreira neverovatne snimke ovog stvorenja.\nFotograf je kasnije objasnio da je njegov rad zapravo predstavio ove velike zmije u pravom svetlu, dodajući da su one pogrešno shvaćene i da nisu agresivne životinje kakvim ih ljudi smatraju. Reke i vodena tela oko Bonito područja, predstavljaju jedina mesta u Južnoj Americi u kojima anakonde mogu biti viđene u kristalno čistim vodama, stoga je susret sa njima itekako moguć.\n"Kao što je moguće videti na snimku, anakonda pliva mirno i gleda svoja posla, potpuno nezainteresovana našim prisustvom, ponekada se približavajući potpuno zaintrigirana kamerom, dotičući njen objektiv svojim dugim jezikom. Ponašanje ove anakonde potpuno razbija mitove o tome da su one agresivna i preka bića koja ugrožavaju ljudske živote."\nZelena anakonda predstavlja najveću i najtežu vrstu zmije na svetu, koja može porasti do neverovatnih 8,43 metra i težiti do 227 kilograma. One ubijaju kao i svi udavi, obavijajući se oko svog plena, svakim izdahom stežući njihova tela još više, daveći i lomeći ih svojim moćnim telima. One takođe mogu otkačiti svoju donju vilicu kako bi bile u mogućnosti da progutaju plen koji je veći od njihovih tela, ali ova dva ronioca, nakon prvobitnog šoka, nisu drugi put promislili kada su se odlučili na sinhrono plivanje sa ovom zmijom kako bi dobili savršen kadar.


Pomoć poljoprivredi: Manje taksa i davanja, podrška proizvodnji hrane - Virus korona - BiH\nFoto: N.N. | Pomoć poljoprivredi: Manje taksa i davanja, podrška proizvodnji hrane\nAnja Matarugić 31.03.2020 06:20\nRekao je ovo za "Nezavisne" Draško Ilić, direktor Centra za razvoj poljoprivrede i sela, nakon što je u nedjelju Štab za vanredne situacije donio niz mjera za pomoć privredi i poljoprivredi na području grada.\n"Ove godine isključujemo sve projekte i investicije kao što su izgradnja velikih objekata i nabavke krupne mehanizacije", rekao je Ilić.\n"Podržavamo i projekte koje već godinama radimo, a imamo i izdvojena sredstva za startap pakete, plastenike te za nabavku opreme za preradu biljne proizvodnje", objasnio je Ilić.\n"Radimo i novi pravilnik, gdje definišemo na koji način ćemo ta sredstva, koja će kao i prethodnih godina ići javnim pozivom, raspoređivati", kazao je Ilić.\n"Naša želja je da ove godine iniciramo i podržimo sve one koji žele da se bave proizvodnjom hrane, jer situacija u kojoj se trenutno nalazimo nagovještava da će biti otežano snabdijevanje hranom", zaključio je Ilić.\n"Cilj je da grad ide dalje sa razvojem, a sa druge strane da zaposlimo privredu u dijelu građevinarstva i pratećih poslova da bismo mogli isplaćivati plate i druga davanja kako bismo značajno popravili stanje u budžetu", rekao je Komljenović.\n"Imaćemo subvencije za takse za mart i april i firme i preduzeća kojima je zabranjen rad biće u potpunosti oslobođeni taksa, a za one kojima je ograničen rad grad će ih osloboditi plaćanja 50 odsto takse", objasnio je Komljenović.\n"Oni zakupci kojima je zabranjen rad bili bi u potpunosti oslobođeni plaćanja zakupa u periodu od ova tri mjeseca", kazao je Komljenović.\n"Kada je riječ o oglašavanju na bilbordima i sitilajtovima, bili bi oslobođeni u periodu od ova tri mjeseca, sa mogućnošću produženja ugovora kada prođe ova kriza", objasnio je Komljenović.\n"Grad će vjerovatno takve preduzetnike osloboditi kamatnih stopa", rekao je Komljenović.\nPrivreda Poljoprivreda Pomoć Virus korona Takse


U Kini uhapšeno pet plaćenih ubica, angažovali jedan drugog za isto ubistvo\nIzvor: Radio 021, 27.Okt.2019, 16:40\nŠest Kineza završilo je u zatvoru nakon što je svaki od njih unajmio drugog plaćenog ubicu da izvrši ubistvo koje na kraju nije počinjeno.\nTan Youhui, trgovac nekretninama, angažovao je plaćenog ubicu da ubije poslovnog rivala i za to mu platio dva miliona juana (220.000 funti). Međutim, ubica je taj posao dodelio drugom ubici, koji je zadatak pak prosledio trećem plaćenom ubici. Treći plaćeni ubica ipak je odlučio da ubistvo da četvrtom, a četvrti petom, >> Pročitaj celu vest na sajtu Radio 021 << piše "The Independent".\nMeđutim, umesto da izvrši zadatak, poslednji ubica u nizu upoznao je žrtvu, poznatu samo po prezimenu Wei, i ponudio da mu pomogne u lažiranju sopstvene smrti.\nSva šestorica muškaraca osuđeni su za pokušaj ubistva i osuđeni su na zatvorske kazne do pet godina.


Kako da se bolje (spo)razumete sa detetom - ciklus radionica - Detinjarije\nKako da se bolje (spo)razumete sa detetom – ciklus radionica\nBudite aktivan učesnik u detetovom životu i postavite temelje uspešne komunikacije već sada.\nUvodna radionica koja najavljuje novi ciklus „Umetnost komunikacije sa decom“ održaće se 30. septembra u 19h, u agenciji „One2grow“. Namenjena je roditeljima dece uzrasta do deset godina, kao i svima koji žele da ovladaju verbalnim i neverbalnim alatima i unaprede svoju komunikaciju sa decom.\nSaznajte kako da se bolje (spo)razumete sa detetom, kako da prevaziđete prepreke u svakodnevnim razgovorima, prepoznajte zamke verbalne i neverbalne komunikacije, ovladajte efikasnim komunikacionim alatima. Budite aktivan učesnik u detetovom životu i postavite temelje uspešne komunikacije već sada.\nRadionice vode Dragana Aleksić, Family coach u agenciji „One2grow“.\nViše informacija i prijave office@one2grow.net i 069/11 92 851\nTagovi :Dragana Aleksić, family coach, one2grow, roditeljstvo, umetnost komunikacije sa decom\nMoj trogodišnjak radi kućne poslove


DESETA SEDNICA KOMISIJE ZA SPROVOĐENJE NACIONALNE STRATEGIJE ZA REFORMU PRAVOSUĐA 2013 - 2018. GODINE\nPozivamo Vas da u petak, 27. juna 2014. godine prisustvujete desetoj sednici Komisije za sprovođenje Nacionalne strategije za reformu pravosuđa za period 2013-2018. godine, koja će biti održana u zgradi Narodne skupštine Republike Srbije, u ulici Kralja Milana broj 14 (zeleni salon) sa početkom u 9 časova.\nČlanovi komisije razmotriće kvartalne izveštaje relevantnih subjekata (Republičkog javnog tužilaštva, Visokog saveta sudstva, Vrhovnog kasacionog suda, Državnog veća tužilaca, Ministarstva pravde i Pravosudne akademije). Takođe, na sednici Komisije članovi će biti informisani o prvim rezultatima rada Radne grupe za izradu analize izmene ustavnog okvira.\nUkoliko ste zainteresovani da ispratite događaj, molimo Vas da vaše akreditacije (ime, prezime, broj lične karte), pošaljete najkasnije do četvrtka, 26. juna do 20 časova časova na e - maila: press@mpravde.gov.rs\nIzvor: Vebsajt Ministarstva pravde, 25.6.2014.


Ministar vanjskih poslova Crne Gore Srđan Darmanović (rtcg.org)\nŠef crnogorske diplomatije Srdjan Darmanović ocijenio je u srijedu da se Srbija već duže vremena miješa u unutrašnje stvari Crne Gore i da srpski državni vrh, uz pomoć medija koje kontroliše i crnogorskih političkih saveznika, podiže tenzije da izazove nestabilnost u Crnoj Gori.\n"Srpski državni vrh zajedno sa medijima koje kontroliše a potpomognut svojim političkim saveznicima u Crnoj Gori već duže vrijeme koristi svaku priliku da u Crnoj Gori stvara ili podiže tenzije, kako bi pod izgovorom navodno ugroženih srpskih interesa izazvao političku nestabilnost u Crnoj Gori ali i skretao pažnju sopstvene javnosti sa svojih unutrašnjih problema, afera i neriješenih pitanja", rekao je Darmanović u parlamentu, odgovarajući na poslaničko pitanje.\nDarmanović je istakao da posebnu ulogu u tome imaju režimski mediji u Srbiji, čiji su, kako je ocijenio, “otrovni natpisi, i bombastične naslovnice protiv Crne Gore vjerovatno prevazišli sve do sada viđeno”.\n"Rekao bih da čak ni u Miloševićevo vrijeme nije bilo ovoliko mržnje, razularenosti i prostote u medijskoj kampanji protiv Crne Gore", ocijenio je Darmanović i dodao da današnja Crna Gora nema mitomanski odnos ni prema kome i da ni Srbija nije izuzetak.\n"Srbija je za današnju Crnu Goru samo ono što sama želi da bude. Iskreni prijatelj, dobar susjed, veliki ekonomski partner, sa kojom nas vežu ljudske i ekonomske veze, ako se tako bude odnosila prema nama”, rekao je Darmanović, ali i dodao da je u isto vrijeme Srbija latentna opasnost i protivnik, ako se bude ponašala kao regionalni hegemon i miješala u naše unutrašnje stvari".\nMinistar vanjskih poslova je rekao i da Crna Gora nije vratila svoju nezavisnost 2006. i postala članica NATO 2017. “zato da bi onda dopustila da nestane ili postane nečiji satelit”.\n"Ova zemlja sama, i zajedno sa svojim saveznicima ima dovoljno snage i kapaciteta da se odupre svim atacima sa strane, da nastavi da se razvija i ide naprijed, vodeći računa prije svega o sebi i svojim nacionalnim interesima”, rekao je i poručio da “ponavljanja Podgoričke skupštine neće biti i što se prije to shvati naši odnosi sa Srbijom biće mnogo bolji nego do sada".


Racije u Nemačkoj: Policija zaplenila oružje ultradesničara - Sputnjik Srbija\n01:32 24 Januar 2021\n18:01 01.12.2020 Preuzmite kraći link\nPolicija je pretresla domove 11 članova grupe „Volfbrigade 44“, u saveznim državama Hesen, Meklenburg-Zapadna Pomeranija i Severna Rajna-Vestfalija.\nPronađeni su noževi, mačeta, samostrel, bajoneti...\nPortparol ministarstva unutrašnjih poslova je izjavio da će se svako ko se bude borio protiv osnovnih vrednosti nemačkog slobodnog društva suočiti sa odlučnim reakcijama vlade.\nOva grupa osnovana je 2016. godine i zalaže se za ponovno uspostavljanje nacističke diktature, navodi AP.\nPoznato je da grupa poseduje oružje i da su njeni pripadnici učestvovali u ultradesničarskim protestima.\nRanije u toku ove godine vlada je zabranila nekoliko drugih ultradesničarskih grupa, preneo je Tanjug.\ndesničari, racije, Nemačka


Tegeltija mijenja način rada Savjeta ministara: Sjednice ministara otvorene za javnost - Glas Srpske\nTegeltija mijenja način rada Savjeta ministara: Sjednice ministara otvorene za javnost\nDarko Momić 30.12.2019 06:49\nBANjALUKA - Predsjedavajući Savjeta ministara BiH Zoran Tegeltija, uz punu saglasnost svih članova institucije kojom rukovodi, odlučio je da njihov rad učini potpuno transparentnim.\nTegeltija je na dnevni red prve sjednice, koja je zakazana za danas, stavio odluku da sjednice Savjeta ministara budu otvorene za javnost, čime je poslao najbolju poruku javnosti o tome šta može da očekuje od njega i institucije na čijem je čelu.\n- Želim da potpuno otvorim rad Savjeta ministara prema javnosti, da tamo ne bude nikakvih tabu tema i da novinari i svi građani koji to žele mogu da prate kako radi i kako se donose odluke na sjednicama Savjeta ministara - kaže Tegeltija za “Glas Srpske”.\nPrema njegovim riječima, time se stvaraju pretpostavke da Savjet ministara bude neko ko će raditi operativno, a ne držati sijela i satima voditi bespotrebne razgovore.\n- Prvo Savjet ministara mora da donese odluku da sjednice budu otvorene za javnost, a nakon toga je potrebno stvoriti i određene tehničke pretpostavke kako bi građani mogli da prate, odnosno gledaju sjednice kao, recimo, sjednice Narodne skupštine Republike Srpske - precizirao je Tegeltija.\nOn dodaje da će Savjet ministara zadužiti Generalni sekretarijat da u što kraćem roku nabavi potrebnu tehničku opremu kako bi sjednice bile što prije otvorene za javnost.\n- Moji zamjenici Vjekoslav Bevanda i Bisera Turković, kao i svi ostali članovi Savjeta ministara koje sam na našem prvom sastanku upoznao sa svojom namjerom da naš rad potpuno otvorim za javnost, potpuno su podržali tu ideju. To je najbolje, prije svega, za nas u Savjetu ministara, jer će nas tjerati da budemo efikasniji, a time svakako i za građane i cjelokupnu javnost koji će moći da vide ko, šta i koliko radi - kaže Tegeltija.\nPredsjednik Kluba novinara Banjaluka Siniša Vukelić je ocijenio da je odluka novog predsjedavajućeg Savjeta ministara BiH za svaku pohvalu, dodavši da je tako nešto mogao predložiti i kada je bio u Vladi Srpske. Vukelić je naglasio da rad izvršne vlasti mora da bude dosta otvoreniji.\n- Nadam se i tražimo da sjednice Vlade Srpske budu otvorene za javnost, kao što su i sjednice Narodne skupštine, Visokog sudskog i tužilačkog savjeta, osim, naravno, za tačke za koje se procijeni da bi trebalo da budu tajne, kako bi se vidjelo šta koji ministri predlažu i kako se zalažu. To bi značajno unaprijedilo rad - rekao je Vukelić i dodao da bi održavanje redovnih konferencija za novinare poslije sjednica takođe doprinijelo podizanju transparentnosti.\nMinistri na nivou BiH bi danas, između ostalog, trebalo da razmatraju odluku o privremenom finansiranju institucija i međunarodnih obaveza BiH za prvi kvartal iduće godine, te zajedničku socioekonomsku reformu od 2019. do 2022. godine. Na dnevnom redu su i odluke o imenovanjima svojih odbora za unutrašnju politiku i za ekonomiju kao i nacrt ugovora o finansiranju dionica koridora 5C Poprikuše - Nemila i Tarčin - Ivan između BiH i Evropske investicione banke.


Potpisan memorandum o saradnji grada Novog Pazara i koalicije nevladinih organizacija\nNaslovnica Sjeverni Sandžak Novi Pazar Potpisan memorandum o saradnji grada Novog Pazara i koalicije nevladinih organizacija\nNovi Pazar, Tutin, Prijepolje – Predstavnici Gradskih vlasti grada Novog Pazara potpisali su danas memorandum o saradnji sa Koalicijom nevladinih organizacija. Memorandumom su utvrđeni ciljevi i principi saradnje na kojima će se zasnivati saradnja grada Novog Pazara i nevladinih organizacija.\n„Po odluci Gradskog vijeća potpisali smo danas memorandum o saradnji između Gradske uprave Novog Pazara i Koalicije nevladinih orgnizacija koju čine deset nevladinih organizacija iz Sandžaka. Ovo je još jedan dokaz naše želje i volje da sarađujemo sa svim nevladinim organizacija i da Gradsku upravu učinimo otvorenim za civilno društvo jer nevladine organizacije smatramo partnerima“, rekao je Seadetin Mujezinović, član Gradskog vijeća Novog Pazara.\nSemiha Kačar predsjednica Sandžačkog odbora za zaštitu ljudskih prava i sloboda na današnjoj konferenciji za novinare rekla je da je na inicijativu Sandžačkog odbora i Centra a istraživanje Argument formirana je ova koalicija sa kojom je grad Novi Pazar potpisao protokol.\n„Ciljevi saradnje potpisanog sporazuma su unapređenje i zaštita ljudskih prava i osnovnih sloboda, unapređenje rada gradske uprave Novi Pazar i općina Tutin i Prijepolje, učešće građana u odlučivanju, razvoj međusovne saradnje učuvanje nezavisnosti i unapređivanja transparentnosti i značaja uloge nevladinih organizacija, poboljšavanje uslova rada nevladinih organizacija“, navela je Semiha Kačar.\nOvim memorandum predviđeno je da Gradska uprava odredi koordinatora zaduženog sa saradnju sa nevladinim organizacijama koji će pristupiti izradi dugoročnog strateškog dokumenta o saradnji sa Koalicijom nevladinih organizacija.\n„Nevladine organizacije imaju zadatak da daju glas građanina i način da se čuju potrebe građana. Kad god prepoznamo zajednički interes i smjer dobrog djelovanja mi dajemo doprinos dobrom upravljanju resursima jedne zajednice, a nezaboravimo da je građanin najviši resurs svake zajednice. Ako ćemo raditi u smjeru građana i dobrobiti građana onda je uloga lokalne zajednice i nevladinih organizacija usmjerena ka istom cilju“, rekla je Zibija Šarenkapić predsjednica Kulturnog centra Damad.\nOna je izrazila zadovoljstvo što su lokalne samouprave prepoznale resurse nevladinih organizacija i pozvala predstavnike lokalnih samouprava da nevladine organizacije uključuju kad je to demokratski moguće.\nIlir 1. Decembra 2011. At 11:23\nŠta još sve neće izmisliti.Vlada Vlada Novog Pazara potpisala ugovor o saradnji sa nevladidnim organizacijama.Čija li će sada prava da štite te nevladine organizacije ? Jeli ovo za dobrobit građana ili sadašnje vlasti ? Kakavu li sada ove organizacije dobiše naredbu svojih šefova ? Eto imaju sada isti cilj….aman, aman,ovi da vladaju a oni da ih podržavaju.